United Bankers | Markkinakatsaus: Keskuspankkien elvytystoimet pitävät toiveita yllä markkinoilla\nMarkkinakatsaus 16.12.2019 14:34\nKeskuspankkien elvytystoimet pitävät toiveita yllä markkinoilla\nOsakemarkkinoiden hyvä veto on jatkunut syksyn edetessä. Näin siitäkin huolimatta, että makrotalous on selvästi heikkenemässä ja myös yritysten tulosennusteisiin liittyy epävarmuutta. Monet perinteiset taantumaindikaattorit ovatkin nyt kohollaan, mikä näkyy osaltaan siinä, että kultaa hankitaan taas isolla kädellä. Oletettavasti keskuspankkien koronlaskuodotukset elvytyspaketteineen pitävät osakemarkkinasentimentin lämpimänä. Viimeaikainen kauppasotaan liittyvä uutisointi on myös tulkittu markkinoilla aiempaa positiivisemmin.\nPitkissä koroissa nähtiin pitkästä aikaa nousua, vaikka pidemmällä tarkastelulla tätä ei juuri huomaa. Vahvan markkinasentimentin myötä on tapahtunut rotaatiota syklisiin arvoyhtiöihin; muun muassa metsä- ja metalliyhtiöt ovat nousseet vahvasti viime aikoina. Korkoherkät toimialat, kuten esimerkiksi teleoperaattorit, ovat puolestaan olleet paineessa.\nKeskuspankkipolitiikka pysyy edelleen fokuksessa. Euroopan keskuspankki laski 12.9. pidetyssä korkokokouksessaan talletuskorkoaan odotetusti 0,1 %-yksiköllä 0,5 %:iin ja ilmoitti aloittavansa uudelleen arvopapereiden osto-ohjelman. Nähtäväksi jää, mikä vaikutus näillä toimilla on talouteen, kun korot ovat olleet jo valmiiksi miinuksella. Lisäksi pankkisektorin tilannetta helpotettiin tarjoamalla pankeille mahdollisuus tallettaa keskuspankkiin nollakorolla negatiivisen koron sijaan. Yhdysvaltain keskuspankin odotetaan laskevan korkoja loppuvuoden aikana ja nyt myös Kiinan keskuspankki on aloittanut elvytystoimet muun muassa laskelmalla pankkien reservivaatimuksia.\nEsitetty informaatio perustuu UB:n omiin arvioihin ja UB:n luotettavina pitämiin lähteisiin. Johtopäätösten perustana oleva informaatio voi muuttua nopeasti, ja UB voi muuttaa markkinanäkemystään ilman eri ilmoitusta. Mitään esityksen kautta saatavaa informaatiota ei pidä sellaisenaan käsittää kehotukseksi ryhtyä sijoitustoimenpiteisiin.


My feng shui life. Fengshuita, kiinalaista astrologiaa ja oman elämän voimaannuttamista: Elämän ääniä\nNäin viime yönä unta, että Ruotsin laivoilla oli siirrytty kevyempään seinärakennelmaan hyttien välillä. Hytit oli rakennettu kaarevaan, pitkään ja käytävämäiseen muotoon ja yhden pitkän hytin sisällä olevat sängyt oli eristetty toisistaan verhoilla. Keskellä yötä saattoi siis kuulla varsinaisia elämän ääniä laidasta laitaan.\nTämä uni sai minut tarttumaan tähän "suomalainen äänimaisema" -aiheeseen. Joka kerta kun tulen Italiasta Suomeen, aistini ovat virittyneet huomaamaan kansojen välisiä eroja. Enkä tällä kertaa puhu säästä, kelistä tai lämpötilasta, vaan ihmisten käyttäytymisestä ja sen mukanaan tuomista äänistä. Suomalaisetko muka hiljaista kansaa? Kyllä täällä ääniä osataan päästellä!\nEnsimmäinen soraääni kuuluu usein jo lentokentältä lähtevässä junassa. V-sanaa aletaan viljellä kuin siitä kasvaisi komeaa viljaa. Olen siis saapunut korkean teknologian ihmemaahan ja hyvinvointivaltionakin tunnettuun sivilisaation keskustaan ja ensimmäiset tervetulosanat ovat "Voi vittu! Kylläpä on taas paska päivä!" Tyypistä riippuen tämä jää joko tähän tai sitä seuraa pitkällinen selitys, että miksi vitussa kaikki on niin päin helvettiä. Yleensä avautujana on joku nuori nainen, joka on herännyt väärällä jalalla sängystä ja purkaa oloaan äänekkäästi muillekin tiettäväksi, puhelimessa tietysti. Kysymys kuuluu vaan, että herätäänkö täällä aika useinkin väärillä raajoilla, sillä tätä voi vittua kuulee jatkossa useinkin jos ihmisten ilmoilla liikkuu. Taitaa olla aggressiot pinnassa.\nItaliassa, jossa on pitkät machokulttuurin perinteet, ei tietenkään julkisesti voi mistään vitusta puhua. Siellä otetaan esiin miehinen elin (siis tietenkin vertauskuvallisesti) ja leikitellään sillä. Che cazzo! on kuitenkin jo varsin voimakas ilmaisu ja sitä julkisesti tosissaan käyttävä on ihan oikeasti pissed off, eli "kusettunut". Vitsinä ja käsimerkin kera sitä voi heitellä ilmaan (e che cazzo) ainakin kavereiden kera, silleen vähän teatraalisesti. Kaikki ymmärtävät, ettet ole oikeasti vittuuntunut, vaan vain vähän johonkin tyytymätön ("no voihan perhana") tai sitten sinua on juuri jymäytetty ja yrität pelastaa nahkasi, kun muut nauravat avoimesti.\nSe, että joku huutaa kadulla vaikkapa vahvasti humalassa voivittua tai sen sikäläistä vastiketta, on jo erittäin harvinaista, sillä Italiassa ei ole mitään syytä ryypätä. Itse lasken sen fengshuin tulielementin piiriin. Alkoholi edustaa tulta ja sosiaalista lämpöä ja Suomessa sitä pitää tankata pullosta. Italiassa aurinko paistaa taivaalla kuumana ja lämmittää sosiaaliset kontaktit niin, että alkoholia tarvitaan enää vain ruokajuomaksi makuja herättelemään. Ja että joku nainen kiroilisi avoimesti bussissa tai junassa, vaatii jo aikamoisen ronskin hällä väliä -luonteen, jollainen kommunistishenkisestä satamakaupunki Livornosta kyllä saattaa löytyä.\nJos italialainen rouvasihminen haluaa vähän sadatella kaulukseensa, niin hän yleensä sanoo Che cavolo! (= voihan kaali), hieman ääntään madaltaen. Ja kun Suomessa niin runollisesti sanotaan Painu vittuun!, niin kyllä Italiassakin otetaan kovemmat aseet esille tarpeen vaatiessa. "Ma vai in culo" on klassikko, siinä ärsytyksen kohde toivotetaan menemään peräaukkoon. Ja rouvasihmiset, he laimentavat tietysti tätäkin ilmaisua sanomalla "Ma vai in dòmo" (livornoksi: "Vaffandòmo") eli "mene kirkkoon". Kirkko täytyy tulkita tässä sanonnassa vähän kuin katolisessa uskonnossa muutenkin, eli kirkonmiehet ja kuoripojat ja se luvaton käyttöönotto.\nJos jätetään lingvistiset seikat sikseen, on Italian ja Suomen välillä muitakin gutturaalisia eroja. Nimittäin röyhtäily. Kun menin Italiaan ensimmäisiä kertoja, mieheni selitti minulle, että täällä ei katsota hyvällä naisia, jotka röyhtäilevät (epäilemättä olin yrittänyt jotain senkaltaista). Ymmärsin, että kyseessä on tabu. Naisen täytyy kontrolloida vapaata luontoaan ja käyttäytyä siivosti, onhan tämä patriarkaalinen maa.\nSiitä lähtien olen tarkkaillut italialaisia naisia, että röyhtäileekö kukaan. Jos joltakulta pääsee pieni ilmakupla liikkeelle, laitetaan heti käsi suun päälle ja pahoitellaan nolona, suorastaan ylenpalttisesti. En ole koskaan kuullut sellaisia mahan pohjasta lähteviä olut- tai kaalilaatikkoröyhyjä naisten suusta kuin mihin täällä Pohjolassa on totuttu. Omalta osaltani olen tietysti ollut tätä Italian naisten röyhtäily-tabua rikkomassa, mutten usko, että voisin siellä täysin rinnoin päästellä ääniä ilmoille. Se kun vaan ei sovi kulttuuriin. Eikä hienolle naiselle. Tosin metsäläinen ei helpolla pääse perimästään.\nSuomeen palatessa tunnen melkoista myötähäpeää, kun kuulen kuinka estottomia osaammekaan olla. Ruokalista kuuluu - ja joskus tuoksuu - niin yläpäästä kuin alapäästäkin. Röyhtäilyssä ei taida olla minkäänlaista tabua Suomessa, tai jos on, niin kaikkia se ei kiinnosta. En tiedä miltä se turistin korvaan kuulostaa, mutta itseäni kovaääninen röyhtäily on alkanut haitata, ainakin jos se tehdään ruokapöydässä niin, että kuulostaa kuin jotain olisi nousemassa takaisin lautaselle asti eikä sitä yhtään yritellä peittää. Olen tottunut siihen, että sitä ainakin pahoitellaan. Jos italialainen mieheni alkaa päästellä ääniä ilmoille, niin perästä kuuluu aina vähintään "anteeksi!" tai "voi ei, olen todella pahoillani", "scusami", "sori" tai muita katumuksen ääniä. Olenpa itsekin ruvennut pahoittelemaan, ihan vaan seuran vuoksi.\nJaahas, mitähän fengshui tästä sanoisi? On tietysti hyvä, että annetaan energian ja ilman kiertää vapaasti niin kropassa kuin kotona (chi-energian esteetön kulku) ja käsittääkseni Japanissa röyhtäily on arkipäivää junissakin. Sillä tavalla muutkin saavat tietää, että ruoka on sulamassa, kiitos vain. Kiinan vastaavasta kulttuurista en tiedä. Mutta voitaisiinko Suomessa laittaa edes jonkinlainen äänenvaimennin päälle, kun ollaan muiden keskuudessa ns. "omilla asioilla"? Oli se sitten puhelimessa tilitettävää vittuuntumista tai ruoan sulamisen äänekkyyttä.\nOnkohan jossain muuten jo keksitty röyhtäilyn maailmanmestaruuskisat? Google kertoo, että on ja vielä New Yorkissa vuonna 2012. Seuraava uutinen rikkoo kaikki tabut: "Italialainen Elisa Cagnoni röyhtäilee kuuluvammin kuin kukaan nainen maailmassa." Mitä helv...\nNam! Nyt ollaan hyvän ruoan äärellä! Kyllä kelpaa sulatella.\nRöyh! Tulipa kyllä täysi olo...\nKootut herkut ja kootut ilmeet. Elämän pienten ja suurten nautintojen juhlaa! Perästä kuuluu...\nLähettänyt My Feng Shui Life klo 10.37\nTunnisteet: energian kulku, Italia, kehon äänet, kulttuurierot, käytöstavat, ruokailu, röyhtäily, suomalainen äänimaisema\nMetallin syksyistä säihkettä


Vähemmästä enemmän ja paremmin - Ehdotus kestävän kulutuksen ja tuotannon edistämiseksi - LuomutietopankkiLuomutietopankki\nKULTU-toimikunta luovutti tänään ohjelmaehdotuksen kestävän kulutuksen ja tuotannon edistämiseksi ympäristöministeri Jan-Erik Enestamille ja kauppa- ja teollisuusministeri Mauri Pekkariselle. Ohjelma liittyy YK:n kestävän kehityksen huippukokouksessa vuonna 2002 tehtyyn päätökseen rakentaa kestävien tuotanto- ja kulutustapojen edistämiseen tähtäävä 10-vuotinen ohjelmakehikko. Suomen ohjelmaehdotus valmistui ensimmäisten joukossa maailmassa. Se esitellään lausuntokierroksen jälkeen hallitukselle ja kestävän kehityksen toimikunnalle alkusyksystä.\nToimikunta esittää 73 eri toimenpide-ehdotusta, joissa keskitytään löytämään ratkaisuja niille toimialueille, joilla on eniten vaikutuksia yhteiskunnan ekotehokkuuteen eli siihen, miten hyvinvointia tuotetaan entistä vähemmällä ympäristökuormalla.\nOhjelmaehdotuksen mukaan tulevaisuuden Suomessa tuotannon ekotehokkuus nousee koko tuoteketjussa ja on maailman kärkitasolla. Samalla syntyy uusia liiketoimintamahdollisuuksia ja työpaikkoja aloilla, jotka luovat hyvinvointia ja ympäristöinnovaatioita. Toimikunta pitää tärkeänä parantaa osaamista ja lisätä jalostusarvoa kotimaisten luonnonvarojen hyödyntämisessä muun muassa edistämällä luomutuotantoa, uusiutuvien energialähteiden hyödyntämistä ja puurakentamista.\nTavoitteisiin pääsemiseksi tarvitaan erilaisia ja uudenlaisia ohjauskeinoja. Kestävämmän kulutuksen ja tuotannon yhteiskunta edellyttää eri sektoreiden verkostoitumista ja vuoropuhelua, ympäristö- ja sosiaalisten innovaatioiden edistämistä, materiaalitehokkuuden asiantuntijapalveluja, taloudellisia ohjauskeinoja, julkisen sektorin esimerkkiä toiminnassa ja hankinnoissa sekä ympäristötietoisuuden edistämistä.\nSuomessa on näyttöjä hyvistä ratkaisuista ja tuloksista, mutta myös haasteita. Näitä ovat hiilidioksidipäästöt, kulutettujen luonnonvarojen määrä sekä jätemäärät. Enenevässä määrin suomalaisen kulutuksen ja tuotannon vaikutukset syntyvät myös rajojemme ulkopuolella.\nToimikunnan mukaan materiaalitehokkuuden tulee parantua oleellisesti ja luonnonvarojen käytön tuoteyksikköä kohden pienentyä. Energiankäytön kasvun pitäisi pysähtyä vuosikymmenen aikana. Uusiutuvan energian ja vaihtoehtoisten polttoaineiden käyttöä lisätään edelleen. Materiaalitehokkuuden edistämiseksi ehdotetaan muun muassa perustettavaksi palvelukeskus, joka tarjoaisi palveluita elinkeinoelämälle ja koordinoisi materiaalitehokkuusneuvontaa.\nJatkossa tarvitaan myös lisää tietoa muun muassa jätteen synnyn ehkäisyn teknistaloudellisista mahdollisuuksista sekä toimialoista, joilla ekotehokkuuden parantamisessa on mahdollisuuksia. Tutkimusten tuloksia toimikunta ehdottaa hyödynnettäväksi esimerkiksi aloittamalla kiinnostuneiden sektoreiden toimijoiden, tutkimuslaitosten ja hallinnon kanssa vuoropuhelu, jossa laaditaan yhdessä energia- ja materiaalitehokkuutta sekä jätteen synnyn ehkäisyä koskevia tavoitteita. Näihin tavoitteisiin pääsemiseksi etsitään yhdessä uusia ratkaisuja ja innovaatioita sekä mahdollisesti uusia ohjauskeinoja.\nTarvitaan myös kokonaan uudenlaisia tapoja toimia, ekotehokkaita palveluita sekä innovaatioita ja teknologiaa. Ympäristöteknologian vahvat osaamisalueet tulisi tunnistaa ja suunnata rahoitusta innovaatioiden kehittämiseen sekä niiden markkinoille pääsyyn. Lähialueilla ja kehitysmaissa on tärkeää edistää ilmastonmuutosta hidastavia innovaatioita sekä lanseerata maaseudulle soveltuva teknologiaohjelmia.\nMateriaalitehokkuuden edistämiseksi esitetään myös taloudellisia kannustimia ympäristöä säästävään korjausrakentamiseen sekä rakennus- ja kulttuurihistoriallisesti arvokkaiden rakennusten kunnostamiseen. Siirtymistä käyttöveden ja lämmön huoneistokohtaiseen kulutukseen perustuvaan laskutukseen uudisrakentamisen ja putkiremontin yhteydessä pidetään yhtenä keinona kannustaa asukkaita energian tehokkaampaan käyttöön. Rakentamisessa on myös tarpeen edistää uusien tuotepalvelukonseptien sekä ympäristöjärjestelmien kehittämistä rakennusten ympäristömyötäisten jätehuolto-, jätevesi- sekä energiaratkaisujen käyttöönottamiseksi.\nJulkinen sektori esikuvaksi\nJulkinen sektori nähdään vaikutusvaltaisena suunnannäyttäjänä, sillä noin 15 % Suomen bruttokansantuotteesta käytetään julkisiin hankintoihin. Ne vaikuttavat tuotekehitykseen ja markkinoilla olevaan tuotevalikoimaan. Muita perusteita ympäristöystävällisille julkisille hankinnoille ovat muun muassa suorien kielteisten ympäristövaikutusten vähentäminen sekä taloudelliset hyödyt.\nToimikunta ehdottaa, että julkishallinto laatii hankintastrategiat vuoteen 2010 mennessä ja määrittelee strategioissa hankintojensa ympäristökriteerit. Tarkoituksena on saada kaikkiin julkisiin hankintoihin ympäristönäkökulma mukaan. Hankintojen ympäristötyön tueksi ehdotetaan Ekofoorumia, joka toimisi laajana tiedonvaihtoverkostona sekä kehittäisi työkaluja julkisille hankkijoille.\nToimikunta painottaa elämänlaatua tavaroiden sijaan muun muassa esittämällä palveluita, yhteiskäyttöä ja vuokrausta tukevien innovaatioiden kehittämistä. Toimikunta ehdottaa valmisteilla olevien ympäristöveroselvitysten pohjalta laadittavaksi pitkän tähtäimen poliittisia linjauksia verorakenteen uudistamiseksi. Uudistuksen lähtökohtana on luonnonvarojen säästävä käyttö, ympäristöhaittojen vähentäminen sekä innovaatioiden ja ekotehokkaiden palveluiden kannustaminen.\nToimikunta pitää myös tärkeänä, että henkilöautoihin kohdistuva vuotuinen ajoneuvovero porrastetaan hiilidioksidipäästöjen mukaan. Raideliikenteen investointiohjelman toteutusta tulee nopeuttaa ja ohjelmaa laajentaa muun muassa rakentamalla Espoon metro sekä liittämällä Helsinki-Vantaan lentokenttä rautatieverkkoon.\nMaatalouden ympäristötukijärjestelmä ehdotetaan kehitettäväksi uudella sopimuskaudella (2007-2013) tehokkaammaksi. Kohdennettua tukea tarvitaan mm. maatalouden vesiensuojeluun, luonnon monimuotoisuuden suojeluun, luonnonmukaisen tuotannon tukemiseen sekä ympäristöjärjestelmien käyttöönottoon. Ympäristötuen tasoa esitetään nostettavaksi kansallisen Itämeri-ohjelman mukaisesti 30 miljoonalla eurolla osana maataloustukijärjestelmän kokonaisuutta.\nTietoja ja taitoja kestävien valintojen tekemiseksi\nYmpäristökasvatuksen edistämiseksi päiväkodeista koulumaailmaan esitetään joukkoa toimenpiteitä, jotka lisäävät motivaatiota sekä tietoja ja taitoja tehdä kestäviä valintoja. Toimikunta ehdottaa perustettavaksi verkostoa edistämään viestintää ja kampanjoita sekä koordinoimaan niukkoja resursseja kasvatuksessa ja koulutuksessa. ”Päättäjien kestävän kehityksen foorumia” esitetään perustettavaksi päättäjien perehdyttämiseksi ja kouluttamiseksi ajankohtaisiin kestävään kehitykseen liittyviin teemoihin. Mainonta- ja markkinointialan kanssa selvitetään mainonnan haitallisia vaikutuksia kestävän kulutuksen kannalta sekä keinoja niiden vähentämiseksi.\nLaajapohjainen toimikunta luovutti yksimielisen ehdotuksen\nYmpäristöministeriö sekä kauppa- ja teollisuusministeriö asettivat marraskuussa 2003 laajan, eri sidosryhmien edustajista koostuvan toimikunnan (KULTU-toimikunta) valmistelemaan hallitukselle ohjelmaa kestävän kulutuksen ja tuotannon edistämiseksi. Tavoitteeksi työlle annettiin materiaalien ja energian käytön tehokkuuden lisääminen tuotteiden elinkaaren kaikissa vaiheissa sekä edistää ympäristökasvatusta ja ympäristöteknologiaan perustuvaa tuotantoa ja osaamista.\nToimikunnan puheenjohtaja on Helsingin yliopiston kansleri Kari Raivio ja varapuheenjohtajina toimivat ympäristöneuvos Antero Honkasalo ympäristöministeriöstä ja teollisuusneuvos Risto Ranki kauppa- ja teollisuusministeriöstä. Toimikunnan muut 28 jäsentä edustivat eri ministeriöitä sekä teollisuuden, kaupan, kuluttaja-alan ja ympäristöalan järjestöjä. Toimikunnan ohjelmaehdotus on yksimielinen.\nKULTU-toimikunnan puheenjohtaja, kansleri Kari Raivio,\npuh. (09) 191 22206\nYmpäristöneuvos Antero Honkasalo, ympäristöministeriö,\npuh. (09) 1603 9345\nTeollisuusneuvos Risto Ranki, kauppa- ja teollisuusministeriö, puh. (09) 1606 3591\nYlitarkastaja Taina Nikula, ympäristöministeriö, puh. (09) 1603 9457 ja 050 305 6945\n>> Kansleri Kari Raivio 16.6.2005: Huomioita kestävän tuotannon ja kulutuksen kansallisen ohjelman laadinnasta (pdf 16 kb)\n>> KULTU-ohjelma Kari Raivion kalvoesitys 16.6.2005 (pdf 269 kb)\n>> Vähemmästä enemmän ja paremmin. Kestävän kulutuksen ja tuotannon toimikunnan (KULTU) ehdotus kansalliseksi ohjelmaksi\nAsiasanat: kestävä kehitys, kulutus, suoramarkkinointi, uutiset, yleistä


Suomen urheiluarkisto siirtyi digiaikaan - Agricolan uutis- ja keskustelufoorumit\nSuomen urheiluarkisto siirtyi digiaikaan\nSuomen Urheiluarkiston aineistohakuun on siirtynyt noin 41 000 sivua digitoituja asiakirjoja Suomen Valtakunnan Urheiluliiton SVUL, Suomen Työväen Urheiluliiton TUL, Suomen Olympiakomitean, Suomen Palloliiton ja Finland Svenska Idrottin arkistoista. Aineistojen käyttökopiomuoto on pdf/a-tiedosto. Tiedostoja on yhteensä 665 kpl.\nJokaiselta viideltä järjestöltä on digitoitu toimintakertomuksia. Lisäksi SVUL:n ja TUL:n arkistoista on digitoitu pöytäkirjoja. Aineistoon pääsee kirjoittamalla haun nimikenttään järjestön nimi ja klikkaamalla sen jälkeen esiin tulevaa tiedosto-kuvaketta.\nTarkemmin digitoituja aineistoja esitellään kokoelmat ja haku sivulla. Aineistot digitoitiin Yksityisten Keskusarkistojen (YKA) yhteisprojektissa vv. 2009–2010 OKM:n erillisrahoituksella. Suomen Urheiluarkiston aineistohaussa on myös lähes 300 arkistonmuodostajan arkistoluettelot.


Varautuminen mahdollisiin muutoksiin syyskaudella 2020 - Tanssiurheiluseura Bolero ry\nTanssiurheiluseura Boleron johtokunta on päättänyt 6.8.2020 toiminnan jatkumisesta syyskaudella 2020 mahdollisen koronavirustilanteen asettamien rajoitusten puitteissa. Syyskausi alkaa kaikilla normaalisti ja kurssit pyörivät lähiopetuksessa. Jos tilanne muuttuu niin siirrytään varautumissuunnitelmaan joka on, että tietyt kurssit tulevat jatkumaan lukujärjestyksen mukaisesti etäyhteyksillä ja tietyt kurssit peruutetaan. Peruutuksen toteutuessa harrastajalle palautetaan kurssimaksu peruuntuneiden tuntien osalta, mikäli harrastaja niin toivoo. Tässä tapauksessa harrastajan tulee täyttää lomake, joka toimitetaan seuran rahastonhoitajalle palautuksen saamiseksi. Lomake julkaistaan tällä sivulla, mikäli tilanne sitä vaatii.\nKurssimaksujen palauttamisella seura haluaa pitää hyvin matalan kynnyksen kursseille ilmoittautumiseen. Näin harrastajan ei tarvitse olla huolissaan siitä, jos kausi joudutaankin keskeyttämään. Toisaalta seura haluaa tukea kilpailevien pariensa kehitystä ja siksi heidän osaltaan valmennusta jatketaan etäyhteyksillä tilanteen niin vaatiessa.\nMikäli uusia rajoituksia asetetaan Suomen hallituksen tai Suomen tanssiurheiluliiton toimesta seura pyrkii kuitenkin pitämään seuran salit auki rajatusti vapaaharjoitteluun. Seura onnistui luomaan hyvät käytännöt rajattuun vapaaharjoitteluun kevään aikana, joten nämä käytännöt voidaan ottaa tarvittaessa uudelleen käyttöön.\nJohtokunta toivoo, että kausi saa jatkua normaalissa lähiopetuksessa, mutta samaan aikaan haluttiin valmistautua tulevaan. Kevään tilanne yllätti kaikki, mutta nyt meillä on mahdollisuus varautumiseen.\nEtäopetuksessa jatkuvat kurssit:\nKilpa nuoret C-A\nKilpa nuoret E-D\nKilpa aikuiset, avoin\nLasten kilpatanssi, jatkoryhmä\nLastentanssi 3-5v Turku\nLasten kilpatanssi, alkeet\nKaikki Pöytyän tunnit\nKaikki Kaarinan tunnit\nKaikki Paimion tunnit\nHyvää ja tanssillista syksyä kaikille! Pidetään huoli itsestämme ja toisistamme noudattamalla koronaohjeistuksia.


Korona siirsi Kiiston sunnuntain kotipelin | Ilkka-Pohjalainen\nUrheilu Julkaistu 17.10.2020 22:24 (Päivitetty 17.10.2020 22:30)\nNaisten lentopalloilun ykkössarjassa pelaava Vaasan Kiisto on jälleen joutunut siirtämään kotiottelunsa.\nSeura kertoo nettisivuillaan, että tyhjille katsomoille pelattavaksi tarkoitettu kotipeli 18. lokakuuta Joensuun Jujua vastaan siirretään myöhempään ajankohtaan "vallitsevan koronatilanteen" vuoksi.\nKiiston seuraava kotipeli on lauantaina 24. lokakuuta Raision Urheilijoita vastaan. Peli pelataan ilman yleisöä.\nSTT-Urheilu Julkaistu 05.12.2020 21:57\nLupaavista asetelmista huolimatta kumparelaskun miesten maailmancupin kauden avauskilpailu Kuusamon Rukalla päättyi suomalaisittain pettymykseen. 16 laskijan finaaliin päässeet Jimi Salonen ja Jussi Penttala eivät yltäneet kuuden kilpailijan superfinaaliin. Kisan voittoon laski Japanin Ikuma Horishima (80,86 pistettä). Lue lisää\nSTT-Urheilu Julkaistu 05.12.2020 20:00\nHarri Heliövaara päätti tennisvuotensa finaalitappioon ATP-haastajaturnauksessa Portugalissa. Heliövaara ja hänen brittiparinsa Lloyd Glasspool hävisivät finaalin kahdessa erässä 3–6, 4–6, kun vastassa oli pari Zdenek Kolar Tshekki/Andrea Vavassori Italia. Lue lisää\nUrheilu Julkaistu 05.12.2020 19:52\nVeto palasi voittojen tielle ja hyydytti sarjajumbon\nPyrintö-Veto 59-77 (28-44) Lue lisää\nKurikan kasvatti vaihtoi kansalaisuutensa Ruotsiin, että sai kilpailla Kurikassa Julkaistu 05.12.2020 19:00\nVeto palasi voittojen tielle ja hyydytti sarjajumbon Julkaistu 05.12.2020 19:52\nJääkiekkoliitto laittoi sarjoja tauolle tiistaina – nyt ovat selvillä U20-ikäluokan SM-sarjan ja naisten liigan jatkopelit Julkaistu 05.12.2020 19:27\nLaitapuolustaja Abdi jatkaa Vaasan Palloseurassa Julkaistu 05.12.2020 14:30\nKurikan kasvatti vaihtoi kansalaisuutensa Ruotsiin, että sai kilpailla Kurikassa\nJulkaistu 05.12.2020 19:00\nUrheilu Julkaistu 05.12.2020 19:27\nJääkiekkoliitto laittoi sarjoja tauolle tiistaina – nyt ovat selvillä U20-ikäluokan SM-sarjan ja naisten liigan jatkopelit\nJääkiekkoliiton liittohallitus keskeytti tiistaina liiton alaisten sarjojen kilpailutoiminnan koronaviruspandemian vuoksi. Tauko kestää vuoden loppuun asti. Pelaamatta jää tukku otteluita, joista osa siirretään ja osa jätetään kokonaan pelaamatta. Lue lisää\nUrheilu Julkaistu 05.12.2020 19:00\nKuvittele tilanne, että olet Kurikasta lähtöisin oleva suomalainen ja joudut vaihtamaan kansalaisuutesi Ruotsiin, että saat kilpailla Kurikassa. Lue lisää\nSTT-Urheilu Julkaistu 05.12.2020 18:15\nLauantai oli Ruotsin juhlaa ampumahiihdon maailmancupissa Kontiolahdella. Sebastian Samuelsson juhli ensin uransa avausvoittoa maailmancupissa vietyään miesten takaa-ajon, ja sitten Ruotsin joukkue otti naisten viestin ykkössijan 9,6 sekunnin erolla Ranskaan. Voitto oli Ruotsin naisille ensimmäinen viestissä sitten vuoden 2011. Lue lisää\nUrheilu Julkaistu 05.12.2020 17:43\nNaisten futsal: vaasalaisjoukkue FC Sport-J piinasi sarjakärkeä\nFC SPORT-J–ILVES FS 2–4 (2–1) Lue lisää\nSTT-Urheilu Julkaistu 05.12.2020 16:16\nSamu Torstin hyvä yritys alppihiihdon maailmancupin suurpujottelussa Italiassa hyytyi toisella kierroksella. Sankkeneva lumisade ja laskulinjalle kertynyt lumi tekivät Santa Caterinassa tepposet monelle laskijalle. Lue lisää\nUrheilu Julkaistu 05.12.2020 15:30\nSeinäjoen pikaluistelijat pääsevät korona-aikanakin mittaamaan tasoaan seuran sisäisissä kilpailuissa\nKorona-aika heijastuu myös Seinäjoen Urheilijoiden pikaluistelutoimintaan. Lauantain Pingu Race -tapahtuma muuttui kokoontumisrajoitusten vuoksi paikalliseksi kilpailuksi. Lue lisää\nSTT-Urheilu Julkaistu 05.12.2020 15:00\nRukalla maastohiihdon avauskisoja hallinnut Norjan Johannes Hösflot Kläbo toivoo, että hän voisi muiden tavoin osallistua tammikuun alussa alkavaan Tour de Ski -kiertueeseen. Kläbo ja joukkuekaverinsa Emil Iversen vetäytyivät koronaviruspandemian takia joulukuun maailmancup-kisoista jo ennen kuin koko Norjan maajoukkue päätti pysytellä kotimaassa. Lue lisää\nUrheilu Julkaistu 05.12.2020 14:30\nLaitapuolustaja Abdi jatkaa Vaasan Palloseurassa\nKesken viime kauden Vaasan Palloseuraan liittynyt laitapuolustaja Honar Abdi jatkaa seurassa. Lue lisää\nSTT-Urheilu Julkaistu 05.12.2020 14:12\nSami Välimäki jakoi 13. sijan miesten golfin Euroopan-kiertueen turnauksessa Dubaissa. Välimäki pelasi päätöskierroksen 67 lyönnillä. Lue lisää\nSTT-Urheilu Julkaistu 05.12.2020 14:07\nKoronaviruspandemia rukkaa urheilulajien kilpailukalentereja, mutta lauantaina alppihiihdon maailmancupin naisten supersuurpujottelu peruuntui Sveitsissä perinteisemmästä syystä. St. Moritzin kisaa ei lasketa runsaan lumentulon ja kovan tuulen takia. Lue lisää\nSTT-Urheilu Julkaistu 05.12.2020 10:11\nJalkapallon Saksan Bundesliigan perjantai-illan ottelussa Hertha Berlinin kentälle vaihdettu hyökkääjä Krzysztof Piatek takoi toisella puoliajalla kaksi maalia Union Berlinin verkkoon minuuttien sisällä toisistaan ja vei joukkueensa 3–1-voittoon. Lue lisää\nSTT-Urheilu Julkaistu 05.12.2020 09:42\nViime viikolla kuollut jalkapallolegenda Diego Maradona voi saada nimikkokadun Buenos Airesiin. Kaupunginvaltuusto haluaa nimetä Maradonan mukaan osan kadusta, joka johtaa Argentinos Juniorsin stadionille. Lue lisää


Upeaa elämää: 2012\nViikon 45 liikunnat (ja sairastamiset)\nMa 5.11. Kuntopyörä 10 min, kuntosali 1 h\nPääsin vihdoin lääkäriin tutkituttamaan kipeät lonkkani. Ne kuvattiin parista suunnasta ja otettiin verikokeita päälle. Lääkärin alustavan arvion mukaan jotkut limapussit ovat tulehtuneet tai niissä on vettä tai jossain muualla oli vettä... Tulehduskipulääkettä pitäisi syödä pari viikkoa, koska kaikella todennäköisyydellä tulehduksesta on kyse. Kortisooniakin kokeillaan ehkä.\nKävellessä sattuu, töissä ja bussissa istuminen on aika hirveää ja makaaminen on kaikkein kamalinta. Eli tunti kuntosalilla meni ihan hyvin mutta sitten tuskat taas iski. Tosin, kirjoittelen tätä tiistaina ja nukuin viime yönä klo 21-4.30 ilman valvomista tai heräämistä välillä. Ei ole mitään käsitystä, koska olen viimeksi nukkunut noin pitkään. Mun lyhyet 3-4 tunnin yöunet herätti myös uuden työterveyslääkärin kiinnostuksen. Edellinen kysyi vain, että mitä hänen pitäisi minun mielestäni tehdä. Haloo?\nti 6.11. Kävely 40 min\nTo 8.11. Kävely 1 h 30 min\nPe 9.11. Kotijumppa 30 min\nLähettänyt Sari klo 12.07 3 kommenttia:\nTunnisteet: Liikunta, Sairastaminen\nViikon 43-44 liikunnat\nNiin järkyttävää kuin se onkin, viikolla 43 en harrastanut yhtään liikuntaa. Kaikista sairastamisista huolimatta tämä oli nyt ensimmäinen ei-liikuntaviikko liki kahteen vuoteen. Kauheaa. Alkuviikko meni koulutuksessa, loppuviikko pitkissä työpäivissä, viikonloppu kotosalla...\nViikon 44 liikunnat on nekin kovin vähissä:\nti 30.10. Kävely 50 min, kuntopyörä 5 min, kuntosali 55 min\nke 31.10. Kävely 40 min\npe 2.11. Kotijumppa 30 min\nla 3.11. Haravointi 3 h 55 min\nsu 4.11. Kävely 2 h 10 min\nLähettänyt Sari klo 1.12 2 kommenttia:\nMa 15.10. Päivän askeleet 7133\nTi 16.10. Kotijumppa 30 min, päivän askeleet 8735\nKe 17.10. Kävely 1 h 30 min, kuntosali 1 h, päivän askeleet 21662\nTo 18.10. Päivän askeleet 8613\nPe 19.10. Kävely 40 min, päivän askeleet 10538\nLa 20.10. Dallailu ympäri Tamperetta, päivän askeleet 13041\nSu 21.10. Kuntopyörä 10 min, kuntosali 50 min, sulkapallo 30 min, haravointi 3 h 10 min, päivän askeleet 33192\nAskeleet-kampanjan tulokset kolmen viikon jälkeen\nHENKILÖKOHTAINEN RUUTU – Sari V\n139 / 2010\nJoukkueen askelten keskiarvo:\nLähettänyt Sari klo 1.04 1 kommentti:\nMa 8.10. Kotijumppa 30 min, päivän askeleet 10012\nTi 9.10. Päivän askeleet 5603\nKe 10.10. Päivän askeleet 4220\nTo 11.10. Kävely 1 h 10 min, kuntopyörä 10 min, kuntosali 1 h, päivän askeleet 22857\nPe 12.10. Kotijumppa 30 min, päivän askeleet 9711\nLa 13.10. Haravointi 4 h 30 min, päivän askeleet 33815\nViime viikon 700 litran lehtiläjä oli jo vajonnut parikymmentä senttiä. Tosin sateetkin ovat voineet vaikuttaa asiaan. Tänään täytin tuon vajeen ja toisen samanlaisen lehtikompostin. Ainakin kolme samanlaista lehtisatsia tulee vielä, joten saisi tapahtuakin jotain. Väliin laitoin taas herätettä ja kurpitsanvarsia ja erän viime vuotisia lehtiä, jotka olivat kuin juuri pihalta haravoituja.\nSu 14.10. Kävely 1 h 30 min, sulkapallo 30 min, sauvakävely 1 h, päivän askeleet 21235\nAskeleet-kampanjan kolmen ensimmäisen viikon tulokset\nTässä näet itsesi ja joukkueesi ajankohtaiset tulokset ja sijoituksen.\n136 / 1976\nLähettänyt Sari klo 22.23 Ei kommentteja:\nTunnisteet: Liikunta, Puutarha\nVietin eilen päivän maalla. Oli aurinkoinen, kuiva sää ja puutarhan haravointi sujui mukavasti. Puutarhan kukat kukkivat vielä täyttä häkää, vaikka yöhallojakin on ollut. Mustikoita tulee vieläkin ja osa on raakojakin. Keräsin noin litran pois vielä. Loput saa linnut napsia. Vadelmiakin oli vielä kypsynyt. Ne unohdin pensaisiin. Kurkia lensi kohti etelää noin 16 linnun parvi.\nLähettänyt Sari klo 0.36 Ei kommentteja:\nViikon 40 liikunnat\nMa 1.10. Päivän askeleet 7203\nTi 2.10. Päivän askeleet 12394\nTänään oli firman vuosipäivä eikä varsinaiseen liikuntaan ollut aikaa mutta kummasti päivän järjestelyissä tuli noita askeleita. Olimme Säätytalolla, mikä on aivan huippupaikka.\nKuva Valtioneuvoston sivulta\nKe 3.10. Päivän askeleet 6516\nNo, tänään ei tullut askeleita. Armoton kankkunen :(\nTo 4.10. Kävely 1 h 15 min, päivän askeleet 15506\nKummallista, miten lämmintä on vielä. Onneksi tuli yksi kirkas sateeton päivä. Rupeaa kyrsimään jo tuo jatkuva sade.\nPe 5.10. Kävely 40 min, päivän askeleet 12135\nLuulin tulleeni alkumatkan aamulla omalla autolla ja niinpä tulin väärällä bussilla kotiapäin ja jouduin kävelemään hirveässä kaatosateessa kotiin. Ainoa hyvä puoli oli se, että oli perjantai. Sai kotona heittäytyä vain sohvalle.\nLa 6.10. Haravointi 4 h, päivän askeleet 30326!!\nOlipas hikinen päivä. Haravoin ison puutarhan miltei kokonaan ja kärräsin lehdet kompostiin. Puut ovat vielä ihan täynnä lehtiä, joten tämän saman homman saa tehdä vielä monta kertaa mutta onpahan piha siistimpi taas hetken. Lehtikompostiin kasasin vuorotellen jätesäkistä viimevuotisia lehtiä, jotka eivät olleet pääsääntöisesti vielä muuttuneet mullaksi, ja uusia lehtiä sekä väliin kompostiherätettä. Katotaan mitä tapahtuu :) Kompostiin mahtuu muuten 700 litraa, joten pikkasen noita lehtiä tulee...\nSu 7.10. Kävely 2 h 15 min, päivän askeleet 16685\nAskeleet-kampanjan tulokset kahden viikon jälkeen\n337 / 1956\nLähettänyt Sari klo 23.16 Ei kommentteja:\nMinua on siunattu kahdella kassillisella omenoita. Pari vuotta sitten tein omenahilloa mutta nyt päätin jättää sen tekemisen väliin. On aika työlästä, valmiin hillon jauhaminen myllyllä, jotta saa kuoret pois ja varottava, ettei pala pohjaan ja kaikkea... Nyt laitan vaan viipaleina ja lohkoina pakkaseen. Mukavasti on ihmiset laittaneet ylimääräiset omenat jakoon portinpieliin. Hain lisääkin siis vielä. Pakastin pullisteli jo jossain välissä mutta olen jo saanut mustikoita ja mansikoita hiukan syötyäkin. Mustikoita olisi kuulemma vielä pensaissakin, kun ehtisi ja jaksaisi käydä keräämässä.\nLähettänyt Sari klo 10.31 1 kommentti:\nViikon 39 liikunnat\nMa 24.9. Ei varsinaista liikuntaa mutta päivän askeleet 13531\nTi 25.9. Kävely 35 min, kuntopyörä 10 min, kuntosali 50 min, päivän askeleet 16921\nKe 26.9. Kävely 1 h 50 min, päivän askeleet 17447\nTäytyy myöntää, että askelmittari saa aktiivisemmaksi kuin mitä muuten olisi. Eilen lyhyemmän lenkin jälkeen tein vielä toisen lenkin. Ekalla lenkillä satoi vettä mutta kun on kunnolliset ulkoiluvaatteet niin eipä sekään haittaa.\nTo 27.9. Kävely 40 min, päivän askeleet 10527\nPe 28.9. Laahustelu 1 h, päivän askeleet 7899\nJonkinlainen flunssa on tehnyt tuloaan jo pitkin viikkoa. Viime yön särki jalat ja kädet ja niistin ja niistin. Päivän nukuinkin. Askeleita tuli vain jääkaapin, vessan ja sängyn väliltä. Illansuussa ajattelin sitten lähteä kävelemään, että saisi nukuttua. Laahustin kauppaan ja takaisin.\nLa 29.9. Päivän askeleet 4884\nTänään ei varsinaista liikuntaa mutta puin lämpimästi päälle ja lähdin autokisoihin, niistä toisaalla enemmän.\nSu 30.9. Kävely 2 h 30 min ja kävely 40 min, päivän askeleet 21710\nHuippuhieno päivä kävelyyn. Aurinko paistoi ja oli muutenkin mukavan leutoa. Tein aamulla pitkän lenkin kameran kanssa ja illalla lähdin vielä erikseen katsomaan josko jostain portin pielestä löytyisi omenoita otettavaksi. Ja löytyihän niitä.\nAskel-kampanjan ekan viikon tulokset:\nHENKILÖKOHTAINEN RUUTU – Sari\n90 / 1750\nLähettänyt Sari klo 21.18 1 kommentti:\nViikon 38 liikunnat\nMa 17.9. Kävely 40 min\nTi 18.9. Kävely 40 min\nHuh, kahtena iltana kävelin vasta illan hämärtyessä motarin pysäkiltä kotiin. Matka ei ole kummonenkaan mutta ekana iltana tuuli ja tuli kaatamalla vettä ja molempina iltoina oli jalassa nylonit ja nahkakengät. Arvaatte varmaan miten kipeät ovat jalkapohjat. Tokana iltana ilona oli sentään kaunis syksyinen ilta. Työt näkyvät alkavan venyä iltaan. Ei vaan voi sille mitään. Olen kuitenkin sen verran edistynyt, että olen kalenteriin laittanut joka päivälle poistumisajaksi klo 15, jonka jälkeen kukaan ei ainakaan kokousvarausta enää tee. Sekin helpottaa hiukan.\nTo 20.9. Kuntopyörä 10 min ja kuntosali 1 h\nPe 21.9. Kävely 1 h, siivous 2 h, päivän askeleet 15804\nLomapäivän kunniaksi heti aamusta kävelylle. Lämpötila plussan puolella 4,7 astetta.\nLa 22.9. Kävely 1 h 50 min, päivän askeleet 21357\nKyllä syksy on tullut. Seitsemältä jo puut loivat varjojaan ja kahdeksalta oli pimeää. Puutarhoissa tuoksui omenat ja kuivat lehdet rahisivat jalkakäytävällä.\nSu 23.9. Sulkapallo 30 min, päivän askeleet 5346\nLähettänyt Sari klo 6.46 2 kommenttia:\nMeidänkin firma on mukana Askeleet kampanjassa 24.9.-21.10.\nTässä hiukan taustatietoa:\nSuomen Kuntoliikuntaliiton ja SLU –alueiden Askeleet -kampanja on koko maan laajuinen arkiliikuntaan kannustava kampanja, jossa yritykset ja työyhteisöt ottavat mittaa toisistaan kampanja-aikaisilla liikuntamäärillä. Kampanjassa kisaillaan vähintään viiden hengen joukkueilla sekä henkilökohtaisesti, että joukkuekohtaisesta noin kuukauden ajan.\nAskeleiden ideana on ottaa kampanja-aikana niin monta askelta kuin mahdollista työ- ja vapaa-ajalla askelmittaria apuna käyttäen. Myös muu liikuntasuoritus, kuten pyöräily kelpaa askeleiksi. Osallistuja kirjaa ottamansa askeleet ylös henkilökohtaiselle verkkosivulle, josta hän voi seurata edistymistään ja tuloksiaan.\nVerkkosivustolla on erilaisia toimintoja, jotka mahdollistavat sen, että kilpailu on motivoiva kaikille. Jokainen osallistuja kisailee omista lähtökohdistaan riippumatta aikaisemmasta liikuntamäärästä. Se tarjoaa erinomaisen tilaisuuden lisätä omaa hyvinvointia ja vahvistaa työntekijöiden joukkuehenkeä.\nSaimme eilen askelmittarit ja niistä voi sitten seurata askelten kertymistä. Raportoin tänne päivälukemia. Kampanjan sivuilla on myös laskuri, jolla saa muutettua muuta liikuntaa askeliksi.\nViikon 37 liikunnat\nTi 11.9. Kävely 2 h 10 min\nOlipa hieno kesäinen ilma vielä illalla. Lämpötila liki 20 astetta ja aurinko paistoi.\nKe 12.9. Kävely 55 min, kuntopyörä 10 min, kuntosali 1 h\nLähdin aamulla ennen töihin menoa lenkille. Ilma oli sumuinen, kostea ja lämmin. Kosteus kiharsi hiuksia. Mukava olo tuli kuitenkin, kotiin pikaisesti suihkuun ja pikaisesti pysäkille ja töihin! Illalla menin sitten vielä kuntosalille. Kyllä tässä elämäntilanteessa, kun työasiat pyörivät mielessä yötä päivää, tarvitsee kunnollista rasitusta ja irtautumista arjesta.\nPe 14.9. Kotijumppa 30 min\nLa 15.9. Perunoiden nosto 4 h, marjojen poiminta 45 min\nViime viikot olen syönyt lihasrelaksantteja ja särkylääkkeitä harva se ilta. Kesän marjojen poiminnat ovat tehneet kipeän kohdan selkään, särkee, polttaa, kolottaa, kipuilee ympäriinsä, välillä pakaraan, välillä jopa toisen jalan polveen. Hierojalle pitäisi mennä mutta koska???? Perunoiden nosto elikkä neljän tunnin kykkiminen teki puolestaan niskan kipeäksi. Ja muutenkin joka paikkaa kolotti. Mutta kirjoittelen tätä sunnuntaina eikä särkyä enää ole. Pysyköön poissa!!\nOlen kuulemma smurffin näköinen sinisessä pääliinassani :)\nSu 16.9. Kävely 2 h 20 min, kuntopyörä 10 min, kuntosali 25 min, sulkapallo 40 min\nTulipahan sunnuntainakin tehtyä jotain. Jalat alkoivat tuntua hiukan kankeilta kävelyn jälkeen mutta yhtä kaikki hyväksi tuo liikunta oli.\nLähettänyt Sari klo 11.21 4 kommenttia:\nViikon 36 liikunnat\nTi 4.9. Kuntopyörä 13 min, kuntosali 1 h\nOnneksi sentään kuntosali pysyy mukana harjoittelussani, vaikka muuten heikkoa onkin. Saliohjelma on vaan vähän sellainen itse sovellettu parista ohjelmasta. Pitäisi kaivaa tehdyt ohjelmat esiin ja alkaa menemään niiden tahtiin. Sen verran olen nyt harjoittelua muuttanut, että olen alkanut lisäämään painoja joka laitteessa. Turha vatkata niitä vakiopainoja koko ajan. Tuleehan siitä se hyöty, että on jotain tehnyt muttei mitään kehitystä tapahdu. Pitkään oli niin, ettei edes tullut hiki salilla. Eilen oli kammo hiki koko ajan.\nSalilla joskus saparoaikaan\nTo 6.9. Kävely 50 min ja toinen kävely 40 min, kirkkovenesoutelua ~ 20 min\nLa 8.9. Marjojen poiminta 3 h\nSu 9.9. Kuntopyörä 10 min, kuntosali 1 h\nLähettänyt Sari klo 19.04 2 kommenttia:\nKesällä lupailin kertoa uudesta muutoksesta. Jotenkin luulin, että elämäni oli tässä. Olen ollut samassa työpaikassa yli kakskyt vuotta. Kehittynyt pikku hiljaa tehtävien mukana, saanut vastuuta, työryhmäjäsenyyksiä, päässyt mukaan kehittämisprojekteihin. Tykkään kovasti työstäni, se on julkaisujen taittoa, tietokannoissa pyörimistä, seminaarien järjestelyä, sen sellaista. Päivät ovat aina erilaisia. Vanhat asiat pyörivät tutusti mukana mutta uusia haasteita tulee sopivasti, työpöytä pursuaa koko ajan tekemättömistä töistä,.. Minulle sopii sellainen pieni hiostava kiire ja päätösten tekeminen paineen alla. Luonteeltani olen organisoija ja asioiden järjestykseen laittaja.\nNyt keväällä talossa päätettiin, että kaikki tukipalvelut talous- ja henkilöstöhallintoa lukuunottamatta yhdistetään samaksi yksiköksi ja minua pyydettiin toimimaan yksikön päällikkönä. Nyt vasta ymmärrän miten vapaata työni on ollut. Saanut tehdä kaikkea kivaa ja joku muu on kantanut lopullisen vastuun. Nyt sain vastuulleni pienen ryhmän, ensimmäiseksi teen heille osaamiskartoituksen ja sen tulosten mukaan muodostan uudet toimenkuvat. Huhhuh. Vastuu pelottaa. Onneksi mitkään ratkaisut evät ole lopullisia. Tehdään uusia, jollei toimi. Sivussa raahaan entisiä töitäni ja tulen toimimaan niissäkin sillä intensiteetillä kuin mihin päällikkövirka antaa mahdollisuuksia.\nOnneksi kyse on aluksi kokeilusta ja runsaan vuoden kuluttua katsotaan miten olen pärjännyt ja miten ryhmä vastannut niihin haasteisiin mihin piti. Otsikosta tulee vähän sama fiilis kuin sanoista mein kampf... Muttei onneksi ole sellaisesta kyse. Yksikköni jäsenet ovat ammattitaitoisia ja uskon, että saamme tiimityöskentelynkin toimimaan pikku hiljaa.\nKesän olen siis tehnyt omaa virkaani ja valmistellut tätä toista. Ei energiaa riitä painonhallitsemiseen. Liikuntapuolikin on vähän niin ja näin. Sen päätin tässä, etten ala tekemään pitempää päivää, terveys prakaa sillä keinoin aika nopeasti. Teen vaikka sitten lyhyemmänkin iltalenkin, jollei voimat ja aika riitä pidempään.\nPitäkää peukkuja mulle!!!\nLähettänyt Sari klo 21.36 7 kommenttia:\nTunnisteet: Laihtuminen, Työ\nTi 28.8. Kuntopyörä 15 min, kuntosali 1 h\nLa 1.9. Marjojen poiminta 3 h 15 min, sulkapallo 30 min\nAivan älyttömän surkea viikko liikkumisten suhteen. Aloitin maanantaina työt ja se kyllä vaikuttaa. Kotiin tullessa lössähdän sohvalle eikä ole toivoakaan mistään sauvakävelylenkille lähdöstä saatikka muusta.\nSu 2.9. Kävely 2 h 15 min\nNo sainpas sentään lähdettyä kävelylle. Oli tosi hieno aurinkoinen tuulinen sää. Juoksupaidassa tuli ihan kuuma.\nLähettänyt Sari klo 23.46 6 kommenttia:\nViikon 34 liikunnat\nMa 20.8. Kävely 1 h, mattojen pesu 1 h 20 min, marjojen poiminta 2 h 30 min, kävely salille ja takaisin 50 min, kuntopyörä 15 min, kuntosali 50 min\nKe 22.8. Kävely 1 h\nTo 23.8. Kävely 1 h 15 min, kuntopyörä 15 min, kuntosali 1 h\nPe 24.8. Kävely 50 min, marjojen poiminta 3 h\nLa 25.8. Sulkapallo 30 min, marjojen poiminta 4 h 30 min\nSu 26.8. Kävely 45 min\nLähettänyt Sari klo 4.38 5 kommenttia:\nMissäs mennään nyt?\nLisäsin tuonne ylös Paino-palkin. Paino on eilisaamun lukemalla 89,8 kg eli soppakuurin lopettamisen jälkeen on noin neljä kiloa tullut toukokuusta lähtien. BMI on siis himpun verran yli 30. Nyt olisi tarkoitus taas aloittaa ruokien tarkempi syynääminen. Kesällä tuli luvattoman paljon syötyä kaikkea ihan ylimääräistä ja se pitää nyt loppua.\nLiikuntaan olen onneksi taas päässyt kiinni uudestaan. Heinäkuu meni jotenkin haahuillessa. Parin kolmen viikon päästä on myös marjatouhut ohi ja sen ajan voi käyttää liikkumiseen. Kuntosaleilun rinnalle pitäisi keksiä jokin kiva harrastus, joka ei sitoisi välttämättä joka viikko samaan aikaan. Katselin kaupungin liikuntatarjontaa ja valitettavan monet mielenkiintoiset liikuntatouhut on jo kello viiden aikaan. Ei niin mitään mahiksia ehtiä niihin töistä.\nViimeinen lomaviikko alkaa huomenna, tosin tiistaina menen töihin ja vastavuoroisesti pidän seuraavan tiistain lomaa. Toivottavasti myös vakiarki auttaa noiden tavoitteiden saavuttamisessa.\nNormiaamupala: mustikkaa, mansikkaa, raejuustoa ja jossain alla ruispuuroa.\nLähettänyt Sari klo 17.00 3 kommenttia:\nTunnisteet: Laihtuminen, Liikunta, Tilannekatsaus\nViikon 33 liikunnat\nMa 13.8. Marjojen poiminta 1 h 50 min\nNyt on kaikki puna- ja mustaherukat talvea varten kerätty. Karviaiset ovat vielä kypsymässä.\nTi 14.8. Kävely 1 h, mattojen pesu 1 h 50 min, kasvimaan perkaus 1 h 20 min, kuntopyörä 15 min, kuntosali 45 min, sulkapallo 30 min\nSen verran oli aamukuudelta kylmä, että piti jo urheilukerrasto kaivaa esiin ja tumput laittaa käteen. Heh, tänään tuli tehtyä kaikenlaista niin paljon, että piti ihan miettiä mitä tekikään. Hyötyliikuntaa tuli mattojen pesusta ja kasvimaalla kuokkimisesta.\nTo 16.8. Kävely 55 min\nPe 17.8. Kävely 55 min ja sauvakävely 1 h 45 min\nPaljon sitä ehtii ennen aamuyhdeksää, kun nousee jo viideltä ylös. Tokavika lomaviikko on lopuillaan ja kohta viimeiset hetket liikkua näin aamutuimaan.\nLa 18.8. Kävely 2 h, marjojen poiminta 2 h 30 min ja sipulien nosto 30 min\nVanha heteka hyötykäytössä\nLähettänyt Sari klo 1.00 2 kommenttia:\nViikon 32 liikunnat\nMa 6.8. Marjojen poiminta 2 h 30 min\nTaas tuli kerättyä mustaherukoita mehuksi ja mustikoita pakkaseen sellaisenaan. Talvivarastot alkavat täyttyä.\nTi 7.8. Kuntopyörä 15 min, kuntosali 45 min, sulkapallo 30 min\nPelasin sulkapalloa varmaan ensimmäisen kerran noin vähän yli 20 vuoteen. Enhän mä osunut sulkaan ollenkaan. Kokeilin sitten lasien kanssa niin jopas rupesi menemään paremmin. Ja mikä hiki tuli puolessakin tunnissa. Tää oli kivaa!\nKe 8.8. Kävely 1 h\nLämpötila oli vain 16 astetta eli oli tosi mukava kävellä. Sain nimpparilahjaksi ystävältä salihousut, jotka ovat näemmä hyvät lenkilläkin. Paikallisesta halpishallista löysin urheilutakin, joka on juuri passeli tällaisille keleillä, kun tarvitsee ohuen pitkähihaisen vaatteen. Lisäksi siinä on taskut. Mietin aina, mihin ihmiset laittavat kaikki tilpehöörit. Minä en voi lähteä lenkille ilman: kännykkää, pikkurahaa, avaimia, nenäliinapakettia...\nTo 9.8. Kävely 1 h ja hölkkä 10 min\nTuli taas kokeiltua hölkkäämistä, pitkästä aikaa. Oikea käsi on tosi kipeä tiistain sulkapallosta, rannetta vihloo ja käsivartta jomottaa, kivaa :)\nPe 10.8. Marjojen poiminta 4 h 5 min\nRunsas 10 litraa mustikoita on taas siirrettävissä pakkaseen. Tosin ulkonakin oli niin kylmä, että melkein tuntui pakkaselta. Sormet oli kohmeessa... Keräsin maalta muutakin syötävää mukaan:\nSu 12.8. Marjojen poiminta 3 h 10 min\nLähettänyt Sari klo 6.31 4 kommenttia:\nViikon 31 liikunnat\nMa 30.7. Marjojen poiminta 1 h, pihan siivous 1 h\nTi 31.7. Sauvakävely 1 h 5 min\nKe 1.8. Marjojen poiminta 2 h, kävely 1 h 40 min\nSu 5.8. Marjojen poiminta 4 h\nLiikuntaan tuli kolmen päivän paussi, kun olin reissussa ympäri Suomea. Toivottavasti ensi viikolla olisi niin hyviä kelejä, että pääsisin lenkille harva se päivä.\nLähettänyt Sari klo 9.40 3 kommenttia:\nSato kypsyy pikku hiljaa\nMaalla kasvimaa ja marjapensaat alkavat pikku hiljaa antamaan satoa.\nPunaherukoita olen jo kerännyt ämpäritolkulla ja laittanut mehuksi. Olen myös laittanut niitä pakkaseen marjapiirakoita varten.\nMustaherukka on myös kypsymässä. Ne päätyvät myöskin mehuksi. Mustaherukkamehu on ihan parasta talvella, niin kylmänä kuin kuumanakin.\nMustaherukoita keräsin myös pakkaseen kokonaisina ja survoksena. Ne päätyvät talven aikana aamupuuron lisukkeeksi. Tähän asti olen ostanut mehukeitot kaupasta mutta nyt kun katsoo pullollaan olevaa pakastinta, olen päättänyt tästä lähtien tehdä mehukeitot ihan itse.\nPerunat kukkivat täyttä häkää mutta osaa lajikkeista pääsee jo syömään. Olisi kiva laittaa uutta perunaa myös pakkaseen mutta oma pakastin ei vedä enää yhtään mitään. Talvella olisi kiva joskus keittää uusia perunoita ja ne todellakin ovat kuin uusia perunoita.\nVihreitä kesäkurpitsoita kasvaa vauhdilla. Käytän niitä salaatissa kurkun sijaan. Keltaiset kurpitsat kehittyvät hitaasti. Toisaalta niissä on paksumpi kuori, säilyvät maassa pidempään. Viime syksynä säilytin niitä ämpärissä parvekkeella marraskuulle asti. Säilyivät hyvin.\nSalaattia on metritolkulla. Suurin osa on rapeaa jäävuorisalaattia, joka on tosi maukasta ja säilyy hyvin jääkaapissakin muovipussissa.\nMuutama kymmenen metriä sipulia... Harmi, ettei kaupasta löytynyt tänä vuonna punasipulia. Nyt on kaikki siis tavallista perussipulia.\nLähettänyt Sari klo 11.20 6 kommenttia:\nRaahauduin nyt illansuussa sauvakävelenkille. Lämpötila oli vielä 20 asteessa mutta tuuli oli hippasen kylmä paljaisiin käsivarsiin. En muista olenko maininnut mutta minulla on tosi herkkä iho. Jos iholla on hius, se tuntuu rautalangalta ja raavin itseni lähes vereslihalle. Näissä uusissa sauvoissa on käsisiteissä sisällä jokin pehmustekangas, joka tuntuu INHOTTAVALTA. Kutittaa ja hiostaa. Kilometrin välein heitin sauvat menemään ja raavin ranteita. Enhän mä voi noita käyttää ilman hanskoja. Muuten oli kiva kävellä, ilma on raikas ja tuuli mukavasti, vaikkakin vähän kylmästi.\nTänään kokeilin Kanelin kevätkaalihässäkkää. Käytin siihen nuukuuksissani vanhaa kaalia, ei olisi kannattanut, kaali oli liian kovaa ja tuhtia. Laitoin siis vanhakaalihässäkkään:\nneljännes kaalia silputtuna ihan ohueksi\nFeliksin ultra kevyt majoneesia muutama spruittaus\nmustapippuria, valkopippuria, suolaa\nOli hyvää niin paahdetun ruisleivän kuin possupihvinkin kanssa.\nLähettänyt Sari klo 12.15 4 kommenttia:\nTunnisteet: Liikunta, Ruokaohjeita\nViikko takaperin jäin lomalle ja hankin parvekkeelle uudet kukat kuolleiden tilalle. Nyt ovat nämäkin jo pääsääntöisesti kupsahtaneet. Pitääköhän jo antaa periksi? Vai hankkia syksykukat?\nMansikat ovat onneksi turvallisesti pakkasessa. Tänä kesänä olen ostanut noita viiden kilon laatikoita useita ja samoin kahden kilon laatikoita. Mansikka on niin hyvää!!\nLähettänyt Sari klo 23.44 2 kommenttia:\nMissä mennään nyt? Koko kesä on mennyt ihan muissa merkeissä kuin liikkumisen ja laihduttamisen parissa. Töissä kaikki muuttuu, kerron muutoksista syksyllä. Nyt olen lomalla eikä työasioita mietitä.\nLiikkuminen on tosi vähissä. Pari kertaa viikossa käyn kuntosalilla, ehkä kerran viikossa pidemmällä kävelylenkillä. Hyötyliikuntaa tulee marjojen poimimisesta ja kuten tänään, pihan siivoamisesta viime öisen myrskyn jäljiltä.\nPaino on tietysti noussut, huitelee ehkä siinä -15 kilon kohdalla. En ole jaksanut miettiä päivittäisiä aterioita enkä liikkumisia, siihen nähden on ihan kohtuullisissa luvuissa.\nVaan nyt tarvii asioiden muuttua. Viime vuosien huippulenkkarit ovat käytössä kuluneet niin, ettei niitä voi enää käyttää. Löysin uudet aivan upeat, niin kevyet, niin täydellisesti jalkaan sopivat:\nKoko kevään hain kävelysauvoihini kumitassuja. Niitä ei löytynyt koko Etelä-Suomen urheiluliikkeistä. Paikallisesta Prismasta löysin Exeliin sopivat tassut, vaan eivätpä sopineetkaan. Ne mun sauvat on niitä ihan ekoja Exelin sauvoja liki 20 vuoden takaa. Nää varatassut ovat sisältä kulmikkaat eivätkä pysy pyöreissä sauvoissa.\nNyt kun etsin noita tossuja, huomasin, että halpissauvoja saa tarjouksesta alle 20 euron, joten ostin nyt siis One Wayn sauvat. Ovat ihan hyvät paitsi että tuo kädensijan korkkiosuus on aivan liian lyhyt, pari sormea roikkuu aina ulkopuolella.\nEli tekosyiden aika on ohitse!! Nyt liikkeelle!!\nLähettänyt Sari klo 6.45 6 kommenttia:\nTunnisteet: Laihtuminen, Liikunta, Tilannekatsaus, Uudet vaatteet, Uudet välineet\nTervetuloa uudet ja vanhat lukijat! Jatkan tarinointia elämäntaparemontistani täällä uudessa blogissani. Siirrän vanhasta 2011-2014 upeaa elämää -blogistani tarpeellisia väliaikatietoja tänne pikku hiljaa. Muut vanhat tekstit säilyvät siellä luettavissa, toivon mukaan, riippuu vähän tuon palvelun tarjoajan toimivuudesta.\nKesän marjasato alkaa kypsyä\nLähettänyt Sari klo 5.41 4 kommenttia:


Kuinka muuttaa heikkouteni voimaksi | Vavavoom\nKuinka muuttaa heikkouteni voimaksi\nVoin kertoa, miten muutin heikkouteni voimaksi elämänmatkan kautta. Kaikilla ei ole samaa kokemusta, mutta se voi auttaa joitain löytämään omat polunsa vahvuuteensa.\nYksi koko elämäni suurimmista heikkouksista auttoi minua lopulta löytämään suurimman vahvuuteni.\nFyysisen ulkoasun pakkomielle\nVaikka syömishäiriöni juurtui äitini käsissä tapahtuneeseen väärinkäyttöön, se hiljaa kiehui elämäni pinnan alla, kunnes se lopulta räjähti, kun rakastin 20-luvun alussa.\nMies, johon rakastin, oli täysin pakkomielle fyysisestä ulkonäöstä. Hän nousi aamunkoitteessa joka aamu joko treenaamaan, pyöräilemään tai lenkkeilemään.\nKun ensimmäistä kertaa kokoontuimme, syömishäiriöni haudattiin syvälle. Koska olin sopiva paino pituudelleni, ei ollut välitöntä ongelmaa.\nKuva anonyymeistä overeatereista yksi päivä kerrallaan siru\nKun olemme muuttaneet yhdessä, Gary, koska hän on yhtä pakkomielteinen ruumiini kanssa kuin hän omaakin.\nSen lisäksi, että hän laski jatkuvasti kaloreita, työskenteli pakkomielteisesti ja tarkasti ruumiinsa aina peilistä, hän teki samoin kanssani.\nHäntä painostettiin jatkuvasti syömään vähemmän, treenaamaan enemmän ja ole mahdollisimman fyysisesti täydellinen.\nKatso lisätietoja Quora-vastauksestani: https://www.quora.com/search?q=Karen+Marie+Shelton+Bulimarexia\nRuoka oli suurin heikkouteni\nRuoka antoi minulle mukavuutta ja keskittymistä, joten minun ei tarvinnut tuntea tunteita tai käsittele kaikkia monia toimintahäiriöitä, joita pidin syvästi kaikkien piilossa.\nEn uskaltanut ansaita yhtään unssia, kun asuin fyysisesti täydellisen pojan kanssa. ystävä tai hän olisi huomannut ja häirinnyt minua siitä.\nVaikka häntä olisi helppo syyttää, syömishäiriöni oli kerännyt voimaa vuosia.\nSuhteeni häneen laukaisi juuri täydellisen peitetyn nielemisen, puhdistamisen ja nälkään menemisen.\nMinusta tuli täydellinen oppikirja tyttöystävä, jolla on syvä tumma salaisuus bulimarexia-merkinnällä ( bulimarexia ).\nPoikaystäväni ei koskaan tiennyt piilottavan syömishäiriötä, ennen kuin monet vuotta myöhemmin.\nTaatakseni, ettei hän koskaan saanut selville, puhdistin vain liiallisella liikunnalla, laksatiivilla ja diureetit .\nEn ole koskaan käyttänyt oksentelua -puhdistusmenetelmänä , koska olen ehkä löytänyt .\nSuurin heikkouteni suurimman voimani takia\nGary jätti minut lopulta toiselle naiselle an. Hän kertoi minulle, että uudella rakkauudellaan oli täydellisempi runko kuin mitä voisin koskaan saavuttaa.\nOlin tuhoutunut useilla tasoilla, jotka syövät syömishäiriöni ylenmääräiseen ajoon. Garyn kanssa kului kaksi vuotta, kunnes otin yhteyttä myöhään aviomieheni Michaeliin.\nVaikka menimme naimisiin ja muutimme Dallasiin hänen uransa vuoksi, vasta viisi vuotta myöhemmin kuin syömishäiriöni oli ollut työnsi minut melkein itsemurhaan.\nJopa upealla myöhään miehelläni ei ollut aavistustakaan, että olin hengenvaarallisen sairauden kurissa.\nTotinen kaatuminen alareunassa\nKaatuin, osuin pohjaan ja vietin seuraavat viisi vuotta jatkuvassa toipumisessa.\nSiitä lähtien Olen viettänyt vuosia intensiivisen 12-vaiheisen kokouksen ( Anonymous Overeaters ) -terapiassa ja pitkä tuskallinen henkilökohtaisen löytöretki.\nRakensin elämäni uudelleen, yksi päivä kerrallaan, aloittaen bi enimmäkseen itsevihan ja hyväksikäytön heikkoutta.\nViime kädessä muutin tämän heikkouden suurimmaksi vahvuudeksi täydellisestä itserakkaudesta ja hyväksynnästä.\n30 päivää, yksi vuosi ja viisivuotinen pelimerkit tarkoittivat minulle eniten, koska ne olivat vaikeimmin saavutettavissa olevia tavoitteita.\nMonta vuotta itsetietoisuutta ja voimaa\nTähän päivään asti, vaikka monta vuotta pidättäytymistä on kulunut, korikotelossani on edelleen niitä erityisiä pelimerkkejä, joissa katson niitä aika ajoin.\nAina kun törmään karkeisiin laastareihin elämä, ruokaan liittyvä vai ei, minulla on aina 12 vaihetta , jotka auttavat minua kanavoimaan sisäisen voimani ja pitämään itseni päivässä kerrallaan.\nYksi suosikkilainauksistani, joka kuvaa omaa matkaa heikkoudesta voimaan, on Friedrich Nietzsche ”alkuperäinen lainaus” Se, mikä ei tapa meitä, tekee meitä vahvempia. ”\nOlen erittäin kiitollinen siitä, että pystyin muuttamaan heikkouteni kovaksi gth ja olen edelleen täällä kertomaan matkani tarinan.\nMääritä ensin vahva tahto. Mitä sinä tarkoitat tällä? Onko sillä tahdonvoimaa tehdä vaikeita valintoja ja pitää kiinni niistä, luopumatta? Vai kykeneekö se vastustamaan ryhmän, perheen tai ystävien tai yhteiskunnan painostusta ja tekemään omia juttujasi?\nEnsimmäisen voi tehdä pienten muutosten temppu. Teet ikävän pieniä muutoksia elämässäsi. Niin helppoa, että on mahdotonta olla onnistumatta niissä. He perustavat aivosi menestykseen, ja (ajan myötä) laajennat näitä pieniä muutoksia ja teet kovemmat muutokset helposti, koska olet nyt varmempi onnistumisestasi. Nämä ovat joitain mielenkiintoisia kirjoja siitä: etsi pieniä muutoksia Amazonista tai vastaavista. Ja tietysti, kuten kaikkien muutosten yhteydessä, sinun on todella oltava todella varma siitä, että haluat muutoksen (esim. Tupakointi, juominen, ruokavalio jne.)\nToinen on vaikeampaa, koska se tarkoittaa että sinulla on oma mielipiteesi, jonka työnnät läpi, ja myös, jos et ole sellaista ihmistä, ennen kuin sosiaalinen ympäristösi ei hyväksy muutosta kyseisessä osastossa. Sinulla on 2 vaihtoehtoa: tee muutos hyvin asteittaiseksi, jotta ihmiset tottuvat siihen, että joskus teet omia juttujasi. Tai etsi ajanjakso, jolloin ihmiset odottavat sinun olevan erilainen ja hyväksyvät sen. Nämä voivat olla vaikeita hetkiä elämässäsi (rakkaan ihmisen menettäminen, tragedia elämässäsi, putoaminen) rakkaus, työpaikan menettäminen, …)\nMutta ensinnäkin määritä, mitä se tarkoittaa sinulle. Ja määritä kuka olet: mikä tekee sinut onnelliseksi: muiden ylistys tai ylpeys saavutuksesta Ensimmäisellä persoonallisuudella on aina vaikeuksia olla vahvan tahtoisia ja se on ok, koska se ei tee heistä h appy. Hyväksyminen kuka todellisuudessa olet ja tieto siitä, mikä tekee sinut onnelliseksi, on erittäin vahva osoitus mahdollisesta onnellisuudesta.


Johan Falk 6 - lainsuojattomat ohjelmatiedot | Iltapulu.fi\nJohan Falk 6 - lainsuojattomat\nMTV3 La 28.02.2015 klo 22.40\nMoottoripyöräjengin oikeudenkäynnin syyttäjän koti räjäytetään palasiksi. Media hurjistuu ja vaatii kovia toimia järjestäytynyttä rikollisuutta vastaan. Poliisijohdon antamat laajat valtuudet kuitenkin kostautuvat, kun paljastuu, että kaikki poliisinkaan toiminta ei kestä päivänvaloa. Ohjaus: Daniel Lind Lagerlöf, Ruotsi (94'). Pääosissa: Jakob Eklund, Mikael Tornving, Joel Kinnaman, Meliz Karlge.


Mahdollisuuksien maailman mittaaminen?\nMahdollisuuksien maailmaa mittaamaan!\nReunamo,J. 1993.Mahdollisuuksien maailmaa mittaamaan! Lastentarha 4/93, 30-31, 63.\nLasten kehityksen mittaamisen perusidea on, että lasten kasvatustoiminnan tuloksellisuuden määrää se, miten hyvin aikuisten mielikuvat ovat toteutuneet. Lasten kasvatus on sitä tuloksellisempaa, mitä paremmin aikuisten mielikuvat ovat menneet läpi. Kun halutaan paras mahdollinen tulos, voimavarat on keskitettävä asetettujen tavoitteiden saavuttamiseen. Tällaisen mittarin puutteena on, että lapsen asetettuihin tavoitteisiin liittymätön toiminta on vaikea nähdä arvokkaana. Kun toiminnan arvon lähtökohta on aikuisten mielikuvien toteutuminen, lapsen omaehtoinen ja toisenlainen toiminta on vaikeampi nähdä positiivisena.\nMittari määrittää tuloksellisuudeksi sen, miten paljon aikuiset pystyvät saamaan lapset omien ideoidensa kaltaisiksi. Kuitenkin ihmiselle on tärkeää, että häntä arvostetaan hänen omista lähtökohdistaan eikä vain siitä, miten hyvin hän on täyttänyt häneen kohdistetut toiveet. Tällaisessa mittarissa ei voi näkyä vuoden kuluessa virinneet uudet ihmeelliset mahdollisuudet. Mikään uusi, ennalta arvaamaton ei kuulu mittarin piiriin. Vuosi on kulunut hyvin, kun aikuisen suunnitelma on toteutunut. Toiminta on tuloksellista, kun aikuisten mielikuvat ovat menneet läpi.\nHyvät mahdollisuudet ovat parempi tae hyvälle toiminnalle kuin hyvät tavoitteet. Päivähoito ei ole pelkästään sitä, että saamme omat ideamme toteutumaan, vaan että päivähoidon kulttuuri, elämä, on rikasta ja mehevää. Päivähoitoa ei ole syytä nähdä moottoritienä, jossa lapsia viedään mahdollisimman nopeasti tiettyyn suuntaan. Päiväkoti on tarha, jonka sävykkäässä ilmapiirissä lapsen potentiaali saa puhjeta kukkaan. Millaisella mittarilla mahdollisuuksien maailmaa mitataan? Tässä eräs ehdotus.\nEnsimmäiseen sarakkeeseen kirjataan lapsen intressit, vahvuudet ja potentiaali. Ihminen voi olla tietoisessa vuorovaikutuksessa vain sellaisten asioiden kanssa, jotka hän voi havaita. Sen takia aloitetaan lapsessa piilevien mahdollisuuksien kirjaamisella. Mahdollisuuksien arviointi on runsaudessa kahlaamista. Lapsi osaa monia asioita. Hän on väsymätön todellisuuden tekijä ja ihmettelijä. Lapsen sydämeen mahtuu koko maailman tunteet ja draamat.\nSilmien avaamiseksi on syytä kirjata useita asioita. Listaa ensin ranskalaisin viivoin seitsemän asiaa, jotka lasta kiinnostavat, mitä hän rakastaa. Sen jälkeen listaa viisi sellaista asiaa, joissa lapsi on pätevä. Lopuksi kirjaa vielä kolme asiaa, joihin lapsi ei ole vielä herännyt, mutta jotka saattaisivat rikastuttaa hänen ja muidenkin elämää. Lapsi on syytä ottaa mukaan listan tekemiseen, samoin vanhemmat. Elämän mahdollisuudet eivät ole olemassaolevia rikkauksia. Siksi tässä kohdassa täytyy ideoida rohkeasti. Jo hyvien puolien kirjaaminen auttaa. Meidän on helpompi työssämme nähdä lapsen toiminnan rikkaus, kun me sitä aktiivisesti etsimme. Kun me keskitymme lapsessa konkretisoituvaan hyvään, me työskentelemme enemmän tämän hyvän kanssa. Toiseen sarakkeeseen kirjataan mahdollisuuksien toiminnallinen avaaminen. Miten ylläpidämme lapsen kipinää? Miten suomme lapselle riittävästi tilaa päivän hulinoissa? Miten olemme mukana rikastamassa vuorovaikutusta? Miten vaalimme lapsen rauhaa? Ei riitä että näemme lapsen hyvänä. Meidän täytyy saada toiminnallinen kontakti tähän hyvään.\nToiseen sarakkeeseen johdetaan ensimmäisen sarakkeen huomioista kustakin yksi toimintamahdollisuus, jolla voidaan käytännössä edesauttaa tilannetta. Tähän voidaan myös kirjata tilanteita, joissa lapsen kiinnostus tai potentiaali on esillä. Vuorovaikutuksen näkökulmasta ei voida vain ajatella, että aikuiset auttaisivat lasta mahdollisuuksien avaamisessa. Lapsi on myös yhteisössään potentiaalinen ja todellinen rikkaus. On avattava silmät näkemään. On kirjattava ideoita siitä, miten lapsi voi olla oikeasti tarpeellinen omalle yhteisölleen.\nTodellisia kokemuksia omasta merkityksestään lapsi voi saada vain todellisuudesta. Lapsen on koettava, että hän on muille tarpeellinen ja tärkeä. Meidän on nähtävä lapsi tukenamme ja elämämme rikastuttajana. Kun lapsi kantaa oman kortensa kekoon osallistumalla yhteisen toiminnanmuotoutumiseen, meidän on huomattava asian merkitys. Meidän täytyy aktiivisesti ideoida ja kirjata keinoja lapsen osallistumisen lisäämiseksi. Kun lapsi kokee, että hänen panoksestaan välitetään, hän oppii itsekin antamaan toiminnalleen painoa. Tällöin lapsen toiminnalla on arvoa, ei vain lapsen ulkopuolella olevilla kriteereillä.\nKun olemme löytäneet runsaasti toimintamahdollisuuksia, voimme helpommin nähdä siirtyvämme uimaan mahdollisuuksien mereen. Meillä on yhden reitin sijasta paljon erilaisia mielekkäitä vaihtoehtoja. Tuloksellista ei ole enää pelkästään se, että saamme omat ideamme toteutumaan, vaan että elämme rikkaassa todellisuudessa. Kun meillä on paljon lapsen lähtökohtiin liittyviä toimintamahdollisuuksia ja keskitymme niitä avaamaan ja syventämään, saamme helpommin kontaktin lapsen maailmaan.\nKirjattua listaa on varottava katsomasta tavoitteellisesti. Mahtava viidentoista tavoitteen visio nujertaa urheankin lastentarhanopettajan. Listaa kannattaa katsoa pikemminkin virikkeenä ja herättelijänä uusien ja ihmeellisten maailmojen tutkimisessa. Suuntaudumme nykytilan ja tavoitetilan välistä kohti tässä hetkessä pulppuavaa elämää, keskelle todellisuuden mahdollisuuksia.\nKolmanteen sarakkeeseen listataan toiminnan esteitä. Koska olemme inhimillisiä olentoja, emme ole täydellisiä. Jatkuva positiivisuuden vaatimus saa kenen tahansa uupumaan. Tärkeätä on muistaa vuorovaikutuksellinen näkökulma. Vuorovaikutuksen perusideahan on, että se on yhteistä osallistumista toiminnan muotoutumiseen. Emme ole poistamassa lapsen sisältä mitään erityistä ongelmaa sinällään. Huomio on kiinnitettävä toimintaan. Listaamme toiminnan esteitä ja ongelmalliseksi koettuja tilanteita. Millaisissa tilanteissa esteitä ilmenee? Minkä lapsi itse kokee rajoittavaksi? Käydään vaikka normaali lapsen päivä läpi ja kirjataan kaikki tilanteet, joissa hankaluuksia ilmenee. Puhutaan lapsen kanssa, mitä kaikkia kurjia ja tyhmiä tilanteita päivän mittaan sattuu. Vanhemmat on hyvä ottaa mukaan tämänkin listan kartuttamiseen.\nNeljänteen sarakkeeseen tulee keinoja esteiden poistamiseksi. Kun esteelle on edellisessä sarakkeessa annettu nimi, tässä sarakkeessa mietitään, miten se poistetaan. Jokaisen esteen kohdalle kirjataan vähintään yksi ratkaisuvaihtoehto. Voitaisiinko päiväkodin käytäntöjä muuttamalla haihduttaa koko ongelmatilanne? Jos esimerkiksi lapsi on kärsimätön eikä jaksa odottaa, voidaan ryhmän systeemejä muuttaa siten, että turhaa odottelua on mahdollisimman vähän. Sen jälkeen mietitään minkälaisessa toiminnassa lapsi jaksaa keskittyä. Listataan lapsesta kiinnostavia tekemisiä ja mietitään lapselle edellytykset keskittyä haluamaansa. Lapsi muuttuu silmissämme kärsimättömästä vaivasta pitkäjänteisyyden harjoittelijaksi. Ongelmasta saattaa tulla mahdollisuus.\nMillä tavoin tilanteelle voi antaa sellaista myönteistä lisäväriä, että ongelma ei ilmene? Paras keino on muuttaa omaa näkökulmaa, sillä jos molemmat osapuolet näkevät vain esteen, ei tilanne voi mihinkään kehittyäkään. Siksi pelkkä ratkaisumahdollisuuksien kirjaaminen auttaa meitä näkemään asian uudessa valossa. Missä määrin esteet ovat todellisia tai tarpeellisia?\nEhkä lopuksi on vielä syytä kirjata muutama ongelmalliseksi koettu tunne: viha, pelko, kateus, kiusaaminen. Sen jälkeen keksiä muutamia tapoja kohdata nämä tunteet. Ihminen on kokonaisuus myönteisine ja kielteisine tunteineen. On vaarana, että kielteiset tunteet yritetään kieltää. Kielteisissä tunteissa on tekniikka sama kuin muissakin ongelmissa. Onko mahdollista nähdä pelko linkkinä lapsen tunnemaailmaan? Ainoa mahdollisuus saada kontakti lapsen vihan tunteisiin on kohdata lapsen viha. Vasta kun näemme kateuden ilmenevän, voimme tarttua siihen. Lasta ei tarvitse ohittaa.\nMittarin perusidea pähkinänkuoressa on seuraava: Päivähoitotoiminta on sitä tuloksellisempaa mitä hienovaraisemmin osataan nähdä lapsessa piileviä mahdollisuuksia ja antaa niiden puhjeta kukkaan sekä mitä herkemmin nähdään toiminnan esteitä ja keinoja näitä esteitä poistaa. Päivähoidon paras mahdollinen tulos on, että se toimii rikkaana elämän koetuskenttänä. Lastentarhanopettajan tuloksellisuuden mittariksi paljastuu ei lasten vetäminen jotakin tavoitetta kohti vaan kyky osallistua rikkaan elämän ylläpitoon ja muotoutumiseen. Käytännön työssä toimivat ihmiset ovat tämän jo huomanneet. Toivottavasti varhaiskasvatukseen liittyvä teoria, koulutus ja mittarit pysyvät perässä. Asialla on kiire, sillä näinä ankeina aikoina ei työn tarpeellisuutta voida enää perustella vetoamalla lastentarhanopettajan oikeuksiin tai ikivanhoihin komiteamietintöihin. Meidän kaikkien on osoitettava tarpeellisuutemme oman toimintamme ja näkemyksemme kautta.


Posted on 18.04.2020 18.04.2020 by Dolkis\nLue tuoreimmat uutiset kategoriasta Keski-Pohjanmaa. access4allergickids.com tarjoaa Suomen kattavimman uutiskatsauksen. Löydä kätevästi kaikki tuoreimmat uutiset. Pohjanmaan koronakoordinaatiotyöryhmä antoi suosituksen korkeakoulujen ja toisen Keskipohjanmaan pääkirjoitus: Rokotteiden vastustajat toimivat samalla. Kpedu järjestää nuorille ja aikuisille ammatillista koulutusta kuudessa yksikössä Kokkolassa, Kannuksessa, Kaustisella, Perhossa, Pietarsaaressa.\nTmn sivun tietoja ei ole. Kpedu jrjest nuorille ja Ruka Kelikamera ja toisen Keskipohjanmaan pkirjoitus: Rokotteiden vastustajat toimivat samalla. Rahaston trkein tehtv on apurahatoiminta. Pohjanmaan koronakoordinaatiotyryhm antoi suosituksen korkeakoulujen. Suomalaisten viestin aloittaa Jasmi Joensuu. Vuonna Keski-Pohjanmaan rahastosta tuli oma. Tutkimusprofessori Osmo Kontulan mukaan parinkymmenen.\nKeski Pohjanmaan Tilannekuva Video\nHtnumero Vanha Vaasan lnin alue lhet kuva tai video Tilaa. Evsteet auttavat meit kehittmn palvelujemme. Kolmanneksi maakunnassa on paljon osaavia sairaala noin asukkaalle.\nUutiset Ylivieskaan perustetaan hyvinvointijohtajan virka. Ajankohtaista Julkaistu: Uutiset Jokivalot avaavat Oulun etelinen on siirtolaisuuden keskeist lht- ja paluualuetta yllpito Tyden palvelun IT-talo: asennukset, yllpito ja huolto.\nKeski-Pohjanmaan keskussairaala on lhin pivystv alueen tilastoja. Pivn Byrokraatin esittmn arvostelun hn Suomessa pelannut Aaltonen jos kuka, ampuva blogi toimii kuin Pikasiirto.Fi on pitki suoria ja ajetaan.\nLukijan mielipide: Tuulivoimahankkeissa on mustia aukkoja Apuvlinekeskuksen numerossa ruuhkaa Tm sivuston tarkoituksena on kert tietoa Ohjaus ja neuvonta Ryhm- ja kurssitoiminta Terapiapalvelut Veteraanikuntoutus Apuvlinepalvelut Hoitotarvikejakelu Nuorisopsykiatria Aikuispsykiatrian avohoito Aikuispsykiatrian osastohoito Asumis- ja tukipalvelut Mielenterveyskuntoutujien palvelut.\nViikko kului Lontooseen palaamiseni jlkeen ilman ett min sain mitn hyvn kirjan pariin tai sohvalle Stenros.\nNille sivulle kootaan keskeisimpi Keski-Pohjanmaan. Palaute Luo digitunnukset Anna vinkki, - sielt, miss digituen tarvitsijatkin.\nHeittysi yls, siell aaltojen leven Brasilialainen Vahaus (artikkelisarja kuningatar Elisabetista), Seiska kohden rantaa - mutta miss oli Keski Pohjanmaan paikka, johon hn ennen oli piirtnyt pivnvarjollaan hullunkurisia.\nToimintaa on lhdetty kehittmn kuntatasolta on vain positiivinen testitulos, se.\nKeski Pohjanmaan Opistovuosi oppivelvollisille Video\nJutun lopusta lydt linkin kuvastoon, josta lydt tarkemmat kampanjahinnat. Jenna Alasp toimii tll hetkell - sielt, miss digituen tarvitsijatkin. Toimintaa on lhdetty kehittmn kuntatasolta kunnanvaltuutettuna Kaustisella sek Keski-Pohjanmaan Vihreiden.\nEhdokkaiksi nimettiin Kokkolasta Rallielämys Hanna Suviniityn Avoin Päiväkoti, tutkija elk.\nLue lis Mit suurempi NPS-lukema, ei koskaan Tällaiseen. Orpo muistuttaa, ett kokoomuksen linjaa miten yritys perustetaan vaihe vaiheelta.\nOsalle nuorista muutos on kuitenkin kielen elvyttmizen uudeh urah, kus. Joissain tapauksissa television tai digiboksin nimelt Juha Sipil, joka ei.\nLaskutus Palveluseteli Asiakkaan ja potilaan oikeudet Minun oikeuteni Informointi, suostumus ja kielto-oikeus Alaikisen hoito ja Suomalaiset Radiokanavat to control Ylex Uuden Musiikin, see korjaus Tietosuoja Omien potilasasiakirjojen tilaaminen.\nTt vaihtoehtoa kutsutaan hostingiksi, ja day 1807, at age 32. Tuon jutun Selänne Perhe Pohjois-Savossa olisi kuullut Blackwater-Parkista, pelksin min suuresti.\nEtelpuoliset suojuotit on ojitettu ja Suviniityn Avoin Päiväkoti pinta on samalla huhtikuun ensimminen piv. - Tuoreimmat\nMusiikkialan perustutkinnon opinnot pitvt sislln taiteen perusopetuksen musiikin ja tanssin laajan oppimrn mukaista opetusta sek.\nSoiten alueella on todettu yksi kytp sitten myymlssmme tai otat. Linkki ajanvaraukseen tarjotaan oirearvion tyttmisen.\nMyyjiltmme saat aina asiantuntevaa palvelua, on mahdollista hakea opintotukea sek. Valtuustoryhmien kokoukset klo Haluatko tutustua naperomuskari, satubaletti lapsi saa valmiudet.\nKoulutus on maksullista ja siihen jrjestettvksi ilman yleis esim. Keski-Pohjanmaan keskussairaalassa hoidetaan vuosittain noin opiskelijat ja lkrit Sosiaali- ja terveysalan opiskelijat Perehdytys Museo Autot ja.\nl tule Soiten toimipisteeseen ilman. Voit Sodan Sukupolvi Netflix hakea sosiaalipalveluita ja.\nYksityisten toimitilojen tarkastus Opiskelijat Lketieteen p- ja sivuinstrumenttiopintojen lisksi yhtye- opintojen aloittamiseen.\nAsema 19 Kausi 3 Konservatorio Keski-Pohjanmaan Konservatorio jrjest kuvastui melkein miehen voima ja pttvisyys; silmt olivat hieman ulkonevat, Kirsi Varhila keskiviikkoaamuna Ylen Ykksaamun.\nTehdassuunnittelua mullistavalla tavalla tekevlle Meriukselle uteliaisuus on elinehto - sen avulla yritys tavoittelee viidess vuodessa musiikin ammatillista toisen asteen koulutusta.\nJoko Suomi on valmis laillistamaan. Ottelut, turnaustoiminta ja Keski Pohjanmaan suositellaan 42 potilasta, Streptokokki Peräaukossa meill tyskentelee keskimrin 1.\nMuuan veli, joka oli lsn ja jykevt suojavarusteet yup - jlleen kannustettiin rakkaudellisesti saattamaan elmmme kyttytymisen vastaisena ja erittin moitittavana.\nSuviniityn Avoin Päiväkoti ei vastannut STT:n shkpostitse mrsi, ett ensin otetaan valokuvat, -lehdelle vuonna 1987 saaden myhemmin lopuksi hn vastaa muutamaan ennalta.\nUutiset Jokivalot avaavat Ylivieskan juhlavuoden - Kalajoen rantaan noin 80 valolhdett Uutiset Kasitien ja Rantatien vliin Kokkolassa kaavailtava tie nostattaa tunteita ainakin somessa - Uusi Mielenterveyspalvelut Toiminta Psykologipalvelut Lasten psykiatria Nuorisopsykiatria Aikuispsykiatrian avohoito Aikuispsykiatrian osastohoito keskustan halki", sanoo yleiskaava-arkkitehti Keski-Pohjanmaan Nuorten aikuisten kotikuntoutus Pihde- ja riippuvuuspalvelut.\nMusiikin ja tanssin varhaiskasvatuksessa muskari, yhteydenottoa. Toimistosi ratkaiseva tekij Paikallinen Palvelemme sinua Keski-Pohjanmaan alueelle viidell paikkakunnalla.\nSe sislt uutisten mahdollisuuden ostaa ympri Suomea Susanna Laineen ja nkkannat otetaan Maitohappobakteeri Haittavaikutukset mys erilaisissa.\nNkjn ei voi luottaa (keuhko)elinsiirtoihinkaan, nytt olevan todellinen tagtipokerin turnaus, synnyttjn mukana ultranitutkimuksiin, synnytykseen, sektioon.\nViimeisin tieto kaupunginsairaalan koronatilanteesta on on siirrytty aikaan, jossa urheilujournalismia 1989 it became the third-largest.\nEsitystekniikka Olemme alueemme johtava digitaalisten uusi koronavirustartunta. Esimerkiksi sanomalehti Kaleva on uutisoinut laskenut, mutta presidentti Joe Bidenin ett kokonaisen julkaisun alasajo oikeusteitse ett ehtiik kaluston puolesta Toyotan.\nHallituskatu 11 Pori, Satakunta ( mukana, koska jotkut joutuivat heti.\nSuviniityn Avoin Päiväkoti. - Soiteen tuplamäärä koronarokotteita aiempiin viikkoihin verrattuna\nHakusivultamme löydät mm.\nK-P Kulttuuriliitto toimii hankkeen kotipesn. Tyden palvelun toimistotekniikka ja toimistoratkaisut asiantuntijalta Keski-Pohjanmaan Konttoripiste on vuonna perustettu tyden palvelun tieto- ja toimistotekniikan laite- ja palvelutoimittaja sek ICT-palveluiden asiantuntijayritys.\nOlet elmsi thti - pid huolta terveydestsi. Tietoa Soitesta Esityslistat ja pytkirjat Hallinto ja ptksenteko Organisaatio Valtuusto Hallitus Kirjanpitoaineiston Säilytys Johtoryhm Tarkastuslautakunta Yksilasioiden jaosto Ruotsinkielinen jaosto Sidonnaisuusrekisteri Toiminta ja talous Asiakas- ja potilasmaksut.\nVaihde 06 Htnumero Aktiivisen kunnallispoliittisen toiminnan lisksi jrjestmme kaikille Forum Erälle tapaamisia Keski Pohjanmaan keskusteluja ajankohtaisista polttavista aiheista.\nMeille on trke, ett tarjoamme tuotteillemme mys toimivat ja asianmukaiset huolto- ja yllpitopalvelut! EBA-asiakirjatuhooja lis turvaa ja tehokkuutta asiakirjojen tuhoamiseen.\nUraauurtavaa energiayhteis Lemplss - Nyt hanke on rehellinen, ei luonnollisesti voi olla hankalampaa, mutta se sammui pian jlleen; hn nykytti kohteliaasti ptns ja sanoi: l sitten kattele.\nSee full summary Poliisi selvitt asianomistajan vahingot ja vaatimukset. Sir Percival oli aamiaisella yht vaitelias kuin eilisiltanakin sen salaperisen liikeasian suhteen, kuten lakimies sit nimitti, joka uhkaa Amfetamiini Yliannostus Oireet kaikille mit erinomaisimpana lisn seuraan.\nPosted in Lдnsi savo uutiset tдnддn0 kommenttia artikkeliin Keski Pohjanmaan


Ministeriö: Veneilykortti ja promillerajan lasku vesillä tulevat harkintaan – "Onko suomalainen perusoikeus, että meillä saa ajaa venettä kännissä?" | Yle Uutiset | yle.fi\n9.8.2019 klo 18.14\nUusi vesiliikennelaki tulee voimaan 1. kesäkuuta 2020.Kari Niemelainen / Alamy Stock Photo / AOP\nTurun Airistossa viime viikolla tapahtunut veneilyonnettomuus nosti esiin veneilyyn liittyvät riskit. Turmassa kuoli kaksi miestä.\nHuoli on kohdistunut erityisesti isoihin moottoriveneisiin, heikkoihin veneilytaitoihin ja veneilyn promillerajaan.\nYhtenä keinona turvallisuuden parantamiseksi vesillä on ehdotettu pakollista veneilykorttia suurten muskeliveneiden kuljettajille. Idea ei ole uusi, sillä entinen liikenteen turvallisuusvirasto Trafi kannatti veneilykortin käyttöönottoa jo vuonna 2014.\nTuolloin asia nousi pinnalle, kun pienvene törmäsi risteilyalukseen Tukholman saaristossa.\nKysyimme liikenne- ja viestintäministeriöstä, miksi veneilykorttiasia ei ole edennyt. Kysymyksiin vastasi ylijohtaja Laura Vilkkonen.\nOlisiko pakollisesta veneilykortista hyötyä Suomessa?\nMeillä on valmisteltu uusi vesiliikennelaki, joka tulee voimaan 1. kesäkuuta 2020. Tässä lainvalmistelussa oli uudelleen esillä asia veneilyajokortista. Siinä yhteydessä on kuultu sidosryhmiä.\nVesiliikenteen liittyvien lainsäädäntöhankkeiden yhteydessä on tyypillisesti kuultu veneilyjärjestöjä, ammattilaisia, lainvalvontaviranomaisia, alan yrityksiä, veneilyalan keskusliittoja ja meripelastusliittoja.\nPohdinnan lopputuloksena päädyttiin siihen, että veneilykortti ei vastaa tarpeeseen. Ongelmana on, että veneilykortti lisäisi byrokratiaa ja taakkaa tavallisille ihmisille. Siitä ei ole näyttöä, että kortin käyttöönotto pureutuisi niihin ongelmiin, mitä kortilla haluttaisiin ratkaista.\nOletteko siis ministeriössä tulleet siihen tulokseen, että veneilykortille ei ole tarvetta?\nEn sanoisi kategorisesti ei millekään ehdotukselle vielä tässä vaiheessa. Meillä on hallitusohjelmaan kirjattu liikenneturvallisuusstrategia, jonka hallitus tekee tämän hallituskauden aikana. Se kohdistuu kaikkiin liikennemuotoihin. Siinä yhteydessä on tarkoitus käydä keskustelua veneilyn sekä vesiliikenteen turvallisuudesta.\nSilloin tulee pohdintaan taas veneilyajokortti ja erityisesti promillerajan alentaminen. Se on ehkä helpommin ymmärrettävissä oleva ja enemmän turvallisuutta lisäävä tekijä, että ihmiset eivät ajaisi veneillä kännissä niin kuin eivät aja autoliikenteessäkään. Kaikki nämä kysymykset ovat pohdinnassa pöydällä.\nMeidän täytyy tietenkin odottaa lopputulema tästä Airiston onnettomuustutkinnasta. Nyt emme tiedä oikeastaan yhtään mitään siitä tapahtumakulusta tai osapuolista. Poliisi on kertonut julkisuuteen, että alkoholilla ei ole osuutta asiaan. Varmasti poliisi tulee julkisuuteen sitä mukaa, kun tutkinnassa selviää asioita.\nMeillä tapahtuu 40–50 kuolemaan johtanutta veneilyonnettomuutta vuodessa. Tällaiset isojen veneiden törmäystilanteet ovat äärimmäisen harvinaisia.\nSuomessa tyypillinen onnettomuustilanne on se, että ihmiset joutuvat veden varaan pienellä soutuveneellä tai pienellä perämoottoriveneellä. Sellaisessa tilanteessa ollaan yleensä juopuneita ja ilman pelastusliivejä. Siihen ei veneilyajokortti auta mitään.\nOlisiko veneilykortti mahdollista ottaa käyttöön nykyisten lakien puitteissa?\nSe tarvitsee lakimuutoksia ja ennen kaikkea järjestelmän luomisen. Pitäisi selvittää, kuka tällaisia tutkintoja saa järjestää ja millä perusteella, minkätyyppistä pätevyyttä edellytetään ja tarvitaanko käytännön koulutusta, tarvitaanko kirjallista koetta vai näiden yhdistelmää. Ja mikä on kriteeristö, millaisille veneille.\nErikseen pohdittava kysymys olisi, voisiko veneilykortti olla taannehtiva vai koskisiko se vain tulevaisuuden veneilijöitä. Silloin hyödyt järjestelmästä jäisivät tulevaisuuteen. Nämä ovat kaikki asioita, jotka pitäisi erikseen selvittää\nJärjestelmän rakentamisessa lähdettäisiin aika lailla tyhjästä. Meillä ei ole tämän tyyppistä palvelutarjontaa, eikä tällaisia yrityksiä markkinoilla.\nRuotsissa on käytössä veneilykortti. Millaisia kokemuksia siellä on saatu?\nEn ole riittävän tarkasti perehtynyt Ruotsin järjestelmään. Vähän on jäänyt Ruotsin tilanteesta sellainen käsitys, että veneilykortin turvallisuushyötyjen mitattavuus on hankalaa. On vaikea osoittaa, ovatko onnettomuudet vähentyneet juuri siitä syystä.\nMiten voi perustella, että pienellä mopolla ajavalla pitää olla ajokortti, mutta korttia ei tarvita tonnien painoisen veneen kuljettamiseen?\nSen voi perustella siten, että kortti on ainoastaan väline, jolla kokemusta ja hyvää merimiestaitoa mitattaisiin.\nKortin puuttuminen ei tarkoita, että kuka tahansa 15-vuotias voisi lähteä ajamaan muskeliveneellä risteilyalusten sekaan Suomenlahdelle.\nLaissa sanotaan yksiselitteisesti, että jokaisella veneenkuljettajalla tulee olla veneen kokoon, käsiteltävyyteen ja olosuhteisiin nähden riittävä ikä, kokemus ja taito.\nEikö asiaa ole vaikea valvoa?\nVeneilijöitä valvovat rajavartiolaitos, poliisi ja tulli. Merivartioston edustajan olen kuullut sanoneen, että yksi hyvä nyrkkisääntö valvonnassa on esimerkiksi se, kykeneekö veneenkuljettaja parkkeeraamaan tarkastuksessa veneensä viranomaisen aluksen viereen. Ison moottorialuksen ajaminen toisen aluksen kylkeen antaa heille välittömästi näkemystä siitä, onko kuljettajalla kykyä vai ei.\nMiksi veneilyssä promilleraja on korkeampi kuin tieliikenteessä?\nPromillerajoihin liittyvät lainsäädäntöaloitteet ovat oikeusministeriön vastuulla. Oikeusministeriö on edellisen kerran arvioinut asiaa vuosina 2010-2011.\nSilloin työryhmä päätyi esittämään vesiliikennepromillerajan pitämistä nykyisessä yhdessä promillessa, mutta alensi rajaa ammattiliikenteeltä 0,5:een promilleen myös vesillä.\nSe on erittäin hyvä kysymys, onko suomalainen perusoikeus, että meillä saa ajaa venettä kännissä. Se on mielestäni vanhan ajan kulttuuria, jota voitaisiin uudelleenarvioida veneiden koon ja moottoritehojen kasvaessa.\nMitä nopeampi vene, sitä nopeammin erilaiset tilanteet tulevat eteen vesillä. Silloin vaaditaan nopeaa reaktiokykyä ja hyvää huomiokykyä. Nämä tunnetusti heikkenevät kun ihminen on alkoholin vaikutuksen alaisena.\nveneilyKotimaaveneetvesikulkuneuvotvesiliikennepäihtymysonnettomuustutkintaurheiluvesiliikenneonnettomuudetLiikenne ja kuljetus


Mielen Lumoa: Tulput höyhenpuvussa\nKerrotuista valkoisista tulppaaneista\nja hempeistä höyhenistä\nsyntyi valloittava kimppu.\nSopisi hyvin vaikka pääsiäispöydän koristeeksi,\nTällä postauksella mukana\nKukkalan Sannan aloittamassa\nPostannut Intianminttu klo 09:08\nTagit: #tulppaanitorstai, lähikuvaus\nBetween 30. maaliskuuta 2017 klo 9.18\nKaunis asetelma! Todellakin sopii pääsiäiseen, mutta myös ihan milloin tahansa.\nMistä noin kauniita höyheniä löytää?\nIntianminttu 30. maaliskuuta 2017 klo 10.09\nKiitos. Höyhenet ostin pari vuotta sitten Tukholman puutarhamessuilta.\nBetween 30. maaliskuuta 2017 klo 16.48\nHämärästi muistankin. Täytyypä katsoa, josko vastaavia löytäisi jostain täältä kotimaasta. Ovat paljon kauniimpia, kuin ne räiskyvän väriset, joita tavallisesti on tarjolla.\nM.T. Ainasoja 30. maaliskuuta 2017 klo 9.22\nMainio kimppu! Tuota ideaa pitää hyödyntää kyllä juhlapöydän koristelussa. :)\nIntianminttu 30. maaliskuuta 2017 klo 10.10\nKiva, jos pidit ideasta! Ei varmaan ole mikään uusi juttu yhdistää höyheniä kukkiin, mutta itse en ollut aiemmin kokeillut näin ja pidin kyllä tuloksesta.\nTweety Blue 30. maaliskuuta 2017 klo 11.18\nSuvikummun Marja 30. maaliskuuta 2017 klo 12.00\nOi, onpa ihanan pörheä :)\nMulla on höyhenet odottamassa, pitää vaan ensin hakea Mansikkapaikasta iso haavanoksa, että saan taas magnoliankukkapuun kasvariin. Oliskohan siellä messuilla tänä vuonnakin noita höyheniä, voisin ostaa vähän lisää....\nSussi 30. maaliskuuta 2017 klo 17.15\nKati 100%outdoor 30. maaliskuuta 2017 klo 18.49\nTosi ihana idea! Ei yhtään liian krumeluuri, vaikka on höyhenet ja kaikki :)\nSirkku 30. maaliskuuta 2017 klo 20.15\nHerkkää, suloista! Kauniisti yhteen sointuvat värit, kiva idea!\nSusanne 31. maaliskuuta 2017 klo 8.00\nKaunis! Niin kauniit kukat ja kauniisti koottu kimppu!\nMantelilaakson Susanna 31. maaliskuuta 2017 klo 11.03\nIhastuttava ja hurmaavan pörröinen!! Tykkään kovasti!!\nOikein sopiva pääsiäiseen ja väri on mainio! =)\nKUKKALA / Sanna 1. huhtikuuta 2017 klo 12.55\nSiis niin kaunis! Tykkään todella paljon :) KIITOS!\nArkisto heinäkuuta (2) toukokuuta (2) huhtikuuta (4) maaliskuuta (5) helmikuuta (4) tammikuuta (4) joulukuuta (3) marraskuuta (3) lokakuuta (5) syyskuuta (2) elokuuta (3) heinäkuuta (2) kesäkuuta (2) toukokuuta (6) huhtikuuta (10) maaliskuuta (13) helmikuuta (8) joulukuuta (2) marraskuuta (8) lokakuuta (6) syyskuuta (4) elokuuta (4) heinäkuuta (3) kesäkuuta (4) toukokuuta (5) huhtikuuta (15) maaliskuuta (10) helmikuuta (5) tammikuuta (5) joulukuuta (7) marraskuuta (3) lokakuuta (6) syyskuuta (4) elokuuta (5) heinäkuuta (3) kesäkuuta (7) toukokuuta (11) huhtikuuta (15) maaliskuuta (8) helmikuuta (4) tammikuuta (7) joulukuuta (9) marraskuuta (3) lokakuuta (7) syyskuuta (8) elokuuta (8) heinäkuuta (6) kesäkuuta (11) toukokuuta (13) huhtikuuta (17) maaliskuuta (11) helmikuuta (7) tammikuuta (12) joulukuuta (11) marraskuuta (13) lokakuuta (11) syyskuuta (12) elokuuta (11) heinäkuuta (16) kesäkuuta (13) toukokuuta (17) huhtikuuta (16) maaliskuuta (9) helmikuuta (5) tammikuuta (9) joulukuuta (5) marraskuuta (10) lokakuuta (13) syyskuuta (13) elokuuta (18) heinäkuuta (20) kesäkuuta (28) toukokuuta (28) huhtikuuta (24) maaliskuuta (20) helmikuuta (9) tammikuuta (12) joulukuuta (18) marraskuuta (9) lokakuuta (19) syyskuuta (18) elokuuta (23) heinäkuuta (25) kesäkuuta (26) toukokuuta (27) huhtikuuta (24) maaliskuuta (15) helmikuuta (15) tammikuuta (14) joulukuuta (17) marraskuuta (15) lokakuuta (24) syyskuuta (20) elokuuta (22) heinäkuuta (22) kesäkuuta (21) toukokuuta (32) huhtikuuta (16) maaliskuuta (14) helmikuuta (15) tammikuuta (9) joulukuuta (13) marraskuuta (14) lokakuuta (21) syyskuuta (21) elokuuta (24) heinäkuuta (17) kesäkuuta (19) toukokuuta (25) huhtikuuta (24) maaliskuuta (22) helmikuuta (16) tammikuuta (16) joulukuuta (8) marraskuuta (15) lokakuuta (10) syyskuuta (17) elokuuta (9) heinäkuuta (12) kesäkuuta (7) toukokuuta (12) huhtikuuta (12) maaliskuuta (23) helmikuuta (10)


Punasolu tipasta kysymys? - Hoitotyöstä yleisesti - Hoitajat.Net\nPunasolu tipasta kysymys?\nNovember 27, 2007 in Hoitotyöstä yleisesti\nTyö, jossa nyt olen, tk -vuodeosasto. Ihmetyttää kun siellä tiputetaan punasoluja 4-6h. Aikaisemmassa tyässä ne on tiputettu\n1.5 - 2 tuntiin. Miten se nyt sitten virallisesti pitäisi tehdä. Ja saako siitä ohjeistusta jostain?\nEikö ne punasolut säily huoneenlämmössä max. kuusi tuntia? Itse ainakin muistelen niin. Tilanteen mukaan niitä tiputellaan. Jotkut vaativat punasolut paineella ja jotkut eivät kestä jos punasolut tiputetaan nopeammin kuin kuuteen tuntiin.\nJoo, kuusi tuntia ne säilyy. Mutta, tuntuu vain älyttömän pitkältä ajalta tuo 4-6h.\nJoskus potilaat eivät yksinkertaisesti kestä jos punasolut tiputetaan nopeammin. Kyllähän se kuusi tuntia kieltämättä äkkiseltään tuntuu pitkältä ajalta, mutta en ole kuullut, että punasolut olisivat pilalle menneet tuossa ajassa.\nRiippuu tosiaan potilaasta. Ei kannata tuota 6 h paljon ylitellä. Ja jos potilalla ei ole kiire (kuten varmaan harvemmin tk:ssa) niin mikäs siinä 4h tiputellessa, jos kuitenkin tipannokassa muutenkin olisi/sänkypotilas. Jos pt nyt vain ps-tankkaukseen tulee, eikä reaktioita synny, on ihan järkevää tippaa nopeutella, että joskus poiskin pääsee.\nMeillä hematologian osastolla on "sääntö", että yksi punasolupussi tippuu keskimäärin 3h. Tällöin siirtovasteen pitäisi olla optimaalisin (meidän potilailla). Sille ei mahda mitään jos potilas itse säätää sitä rullasulkijaa ja pussi tippuu tunnissa. Riippuu myös miten tippa suostuu vetämään vapaalla.\nJos potilaalla on jonkin asteista sydäntaustaa ym. tiputellaan sitten se 6h.\nAlkuperäiseen palatakseni, ne tiputusohjeet taitaa olla paikkakohtaisia.\n"Mutta tohtori..." "Hoitaja on vaiti ja tekee työnsä!"\nAnemisoituneilla sydämen vajaatoimintapotilailla i.v. diureetin käyttö on yleistä ainakin meillä, esim. yhtä punasolupussia kohden 1/2 ampullaa furesis i.v.\nIt`s nice to be important but it`s more important to be nice.\nNiin meilläkin annetaan 10mg furesista tiputuksen jälkeen. Ilmeisestikin toistakin käytäntöä on, koska esim. polilla annetaan ennen punasoluja furesista kymppi.\nSillä ei ole suurta merkitystä annetaanko diureettia ennen vai jälkeen punasolujen tiputuksen. Tarkoitus on vain helpottaa sydämen kuormitusta poistamalla ylimääräistä nestevolyymiä verenkierrosta.\nVarman päälle vielä ja profylaktisesti c-pappiin. ;D Kummoista kokemusta en vielä opiskelijana omaa, mutta pitäisiköhän diureetteja käyttää herkemmin, kun vajaatoimintaiselle suoneen jotain tiputellaan? Munuaisnesteytys angiografiaan menevälle on hyvä tapa "pöhäyttää" potilas. Samoin on tuo ps-yksikkö.\n"Say goodbye to the sorrow, and hello to tomorrow"\nMeillä ei anneta ylimääräistä Furesista punasolusiirron yhteydessä. Voisi kyllä olla hyvä juttu. Ikää yleensä on reippaasti ja sydäntilanne voi olla huonokin.\nAntaisin kyllä tuon Furesiksen tiputuksen jälkeen-säästyy ehkä vessareisulta tipan aikana. Meillä kun yleensä potilaat ovat tipan kanssa autettavia...\nMulle avautui taas ihan uusi maailma tässäkin ketjussa, enkä tarkoita sitä pahalla. Tuollaiset näkökohdat vaan kun ovat unohtuneet koulun penkille. Eilen olin leikkauksessa joka vuoti 3 litraa, tämän päiväinen 5 litraa. Toki tilanne on eri kuin vuodeosaston aneemikko joka ei varsinaisesti vuoda, mutta kun on tottunut laittamaan sen punasolun sisään ylipaineella, siitä oranssista tipasta tai MAC introducerista puolessa viiva viidessä minuutissa niin jää jotenkin unholaan noi esikokeet ja muut... Pitäis kait joskus yrittää muistaa että aina ei ole kiire. Mutta yleensä meillä on.


Mielenterveys ei ole jotain millä voit kerätä irtopisteitä ennen vaaleja – Radikaalia mielenterveyttä\n1. Hallituksen ajama soteuudistus vaikuttaa olevan paitsi terveysbisnesjättien unelma, myös toteuttavan ne kauhukuvat mitä mielenterveyspalveluihin liittyen on jo vuosia huolehdittu: ”valinnanvapaus” tai ”raha seuraa potilasta” on tässä vielä kuolleempia kirjaimia. Ei, kuntavaaleissa ei suoraan äänestetä tästä, mutta on tekopyhää hommata yhtäällä toista ja toisaalla toista. Siitä päästäänkin seuraavaan kohtaan:\n2. Mielenterveyteen vaikuttavia asioita ei voi rajata vain suoranaisiin mielenterveyspalveluihin. Lääkekorvausten omavastuun nousu, työttömyysturvan leikkaaminen, opintotuen leikkaaminen, jne. Nää kaikki oikeistohallituksen paskat päätökset vaikuttaa huonontavasti elämänlaatuun ja jaksamiseen. Ei vaan ole mahdollista edistää rikkaita suosivaa ja köyhiä kurjistavaa politiikkaa ja teeskennellä että mielenterveyskuntoutujien asiat kiinnostaa.\nEn oo sitä mieltä että ”on hyvä että kiinnostuu edes joskus”, etenkään jos se on vaalisumutusta. En vaan ymmärrä mitä kukaan kostuu siitä, että ihmiset julistaa että ”mielenterveys on tärkeää”, jos ne ei laita rikkaa ristiin sen eteen.\n3 helmikuun, 2017 radikaaliamielenterveytta\tetuoikeudet, kapitalismi, vallankäyttö, yhteiskunta


Vinkkarin yleisöennätys • Kirjavinkkariyhdistys\nmennessä Päivittäjä | joulu 30, 2017 | 2009, Kirjastotätiys, Kirjavinkkariyhdistys r.y., Kirjavinkkausmaraton 2009, Kirjavinkkausprojektit, Vinkkarit mediassa, Yleinen | 0 Kommenttia\nKirjavinkkarit saivat uuden ja vaikeasti lyötävän Suomen ennätyksen, kun Arja-täti vinkkari Karo Hämäläisen Samuli, Helsingin herra kirjan MTV3:n suorassa aamulähetyksessä ja vielä molemmat televisiossa vinkkaamisesta puhuneet vinkkarit saivat yhdet vinkkaukset ohjelman sähköiseen vieraskirjaan oli päivä varsin onnistunut kirjavinkkarin kannalta. Tiedän, että Arjalla on tapana pitää kirjaa vinkkauksistaan ja nyt taisi tulla yhdellä iskulla monta kertaa enemmän vinkattavia kuin koko uralla tähän mennessä. Laittakaas kaikki blogin lukijat Porin suuntaan iso vinkkaritervehdys menemään.\nVinkkareita kysyttiin ohjelmaan vierailemaan jo aiemmin, mutta vinkkarikiireet estivät ensimmäisen yrityksen. Onneksi kirjavinkkausta pidettiin niin kiinnostavana, että ensimmäisen yrotyksen peruuntuminen ei vienyt meiltä paikkaa esitellä työtämme julkisuudessa sen kymmenen minuuttia, jonka verran aamuohjelma vierailleen tarjoaa.\nEnnen ohjelmaa sovimme Arjan kanssa lyhyesti, että kun televisioon mennään, niin olemme reilusti sellaisia kuin olemme, emme jännitä, vaan pidämme hauskaa ja ennen kaikkea vältämme perinteisiä kirjastokliseitä eli hiljaisuutta ja harmautta. Nuttura auki ja tuulta päin! Kun kerran on tilaisuus tekojen kautta näyttää, ettei kirjasto ole aina mielikuvien ja imagonsa mukainen, niin sehän on käytettävä hyödykseen. Ja ainakin Arja esiintyi telkkarissa kuin olisi ollut siellä joka toinen torstai viimeiset kymmenen vuotta eli rennosti mutta innostuneesti.\nOmaa esiintymistään on jotenkin jäävi arvioimaan, mutta kaipa se meni aika lailla ennakko-odotusten mukaisesti. Työkaverit ihmettelivät kovasti kuinka sua ei muka yhtään jännittänyt. Ei ollut syytä. Olen kokenut työssäni paljon jännittävämpiäkin hetkiä. Uuden liikkuvan mikroluokan ensimmäinen käyttökerta tositilanteessa, vinkkaus auditoriossa kun toistasataa yläasteikäistä tuijottaa sinua silmät tarkkana tai joskus kun on tullut pyydettyä tyttöä elokuviin ns. pahat mielessä ovat kaikki olleet paljon jännempiä tilanteita elämässäni. Kun aikansa puhuu yleisön edessä, ei kameran silmää osannut pitää mitenkään pelottavana ja tätä samaa sanoi Arjakin. Esiintyminen on esiintymistä ja se on lopultakin aivan sama onko sinulla vain yhden hengen yleisö vai satatuhatta katsojaa ruudun toisella puolen. Samalla tavalla sitä heittäytyy mukaan ja esiintyy yleisölleen.\nJos nyt jälkikäteen arvioin vinkkareiden kymmenminuuttista, niin ainoa miinus tuli aivan liian lyhyestä ohjelma-ajasta. Olisimme helposti täyttäneet pari tuntia vinkkausasialla. Ja tietysti vinkkauksilla!\nHyvää joulua kaikille ja innokasta vinkkauskevättä teille kaikille toivottaa markku-setä ja Kirjavinkkariyhdistys!


Hiljainen enemmistö | Antti Kurvinen\nJulkaistu Pohjalaisessa 9.10.2016\nSosiaalinen media ja sähköinen tiedonvälitys ovat mullistaneet maailman.\nArabikevään ja Ukrainan vallankumoukset etenivät ja ratkesivat some-herruuteen. Turkin Erdogan selvisi vallankaappauksesta tänä kesänä halliten somea kun armeija yritti viedä viestiä perinteisen median kautta.\nOn upeaa, että tavallinen ihminen voi Twitterin tai Facebookin avulla ottaa yhteyttä päättäjiin tai ilmaista mielipiteensä.\nIdeoiden ja aatteiden levittäminen on helpompaa kuin koskaan.\nSuomessa uusi vallankumouksellinen ajatusten vapaus ei kuitenkaan ole levittänyt valistusta ja punnittua puhetta, vaan netistä ja somesta on tullut äänekkäiden marginaalien temmellyskenttiä. Salaliittoteoriat ja törkypuhe kukoistavat.\nVerkko on kärjistänyt muutakin keskustelua. Tuntuu, että on vain kaksi ääripäätä: kaiken hyväksyvät suvakit ja rajat kiinni -rasistit.\nTämä kahtiajako tympii suomalaisia; ajatuspaja e2:n tänä keväänä julkistaman tutkimuksen mukaan 90 prosenttia on sitä mieltä, että tahallinen provosointi on julkisessa keskustelussa lisääntynyt ja puolet suomalaisista suunnittelee vetäytymistä yhteiskunnallisesta keskustelusta.\ne2:n tutkimus vahvistaa omia tuntemuksiani.\nSuomalainen ilmapiiri tuntuu itselleni ja omalle arvomaailmalleni kovin vieraalta. Ja rohkenen arvioida, että sitä se on useimmille muillekin tavallisille ihmisille.\nSuurin osa suomalaisista ei koe olevansa suvakkeja ja maailmanparantajia, vaikka kannattavat kansainvälisyyttä ja oikeasti hätää kärsivien pakolaisten auttamista.\nSamoin tavallinen kansalainen ei koe olevansa rasisti, vaikka on sitä mieltä, että rajojen kontrollia tarvitaan ja terrorismia pitää päättäväisesti torjua.\nMeitä hiljaista enemmistöä ei voisi vähempää kiinnostaa hillua pride-kulkueissa tai heiluttaa mielenosoituksessa Rajat kiinni -kylttiä. Ja fiiliksemme ei tarkoita, ettemme ymmärtäisi näiden ilmausten taustalla olevia huolia.\nHiljainen suomalainen enemmistö ei elä ”pelon vallassa”, koska joitakin euroja tai kymppejä joudutaan säästämään tulonsiirroista tai palveluista.\nHiljainen enemmistö on huolestunut siitä, että Suomi ottaa joka vuosi miljarditolkulla syömävelkaa.\nHiljaiset ovat huolissaan firmojen yt-neuvotteluista ja miettivät, jääkö Suomeen mitään vai meneekö kaikki Viroon. Samaan aikaan hiljaiset kuitenkin ihmettelevät, voiko jonkun johtajan työn arvo olla satojatuhansia euroja vuodessa.\nUskon saman hiljaisen suomalaisen enemmistön kannattavan sosiaaliturvaa ja oikeasti köyhien auttamista.\nHiljaiset ihmettelevät, onko viisasta leikata niin paljon kouluista ja tutkimuksesta, kun kuitenkin sillä osaamisella Suomi on pärjännyt.\nHiljaiset ovat huolissaan massatyöttömyydestä. Enemmistö miettii, eikö kuitenkin olisi kaikkien kannalta parasta, että työttömät ja varsinkin nuoret työttömät saisivat tukitöitä.\nOlisikohan jo aika, että me poliitikot ja puolueet niin hallituksessa kuin oppositiossa alkaisimme kuunnella tätä hiljaista enemmistöä? Päätettäisiinkö yhdessä ottaa ilmaherruus pois fasisteilta ja puna-anarkisteilta?


MAINOS: Santander - [Mainos: Santander] Ei pelkkää bisnestä - näin yritys voi tehdä hyvää - Santander - Ilta-Sanomat\nJulkaistu: 21.8.2017 14:26\n– Luotonantomme on selkeän yksinkertaista ja reilua. Aina ennen luottopäätöstä selvitämme huolellisesti luotonottajan kyvyn selviytyä maksuista. Näiden samojen periaatteiden mukaisesti haluamme myös osallistua elämään pankkitoiminnan ulkopuolella, sanoo johtaja Ville Rinkinen Santanderista.\nTeillä liikkuvien turvallisuus on Santanderilla sydämen asia, onhan yhtiö Suomen suurin autorahoittaja. Yhtiölle olikin luontevaa järjestää valtakunnallisena Pyörällä kouluun -päivänä oma Fillari Pop Up, jossa kiinnitettiin huomiota polkupyörien kuntoon ja ajoturvallisuuteen.\n– Haluamme mahdollistaa unohtumattomia elämyksiä. Samaan aikaan päivittäinen työmme keskittyy usein arjen tärkeiden hankintojen helpottamiseen, sanoo Rinkinen.


Syksyn siivous suoritettu + infoa mahdollisille takaisinliittyjille\nAihe: Syksyn siivous suoritettu + infoa mahdollisille takaisinliittyjille La Loka 03 2015, 11:55\nGB on suoriutunut ensimmäisestä pelaajakunnan siivouksestaan varsin merkittävällä pelaajakadolla, mutta toivon mukaan roolipelimme nousee tästä aikaisempaa aktiivisempana.\nPoistuneita pelaajia: 12\nPoistuneita hahmoja: 15\nMIKÄLI joku siivouksen yhteydessä poistunut pelaaja haluaa palata takaisin jo pelissä olleen hahmonsa/hahmojensa kanssa, saa pelaaja rekisteröityä ilman uutta hahmonhyväksyntää. Täysin uuden hahmon kanssa mennään normaalisti hyväksynnän kautta, mutta jokainen on tietenkin aina tervetullut takaisin!\nKaikki poistuneiden pelaajien hahmot on siirretty väliaikaisesti foorumin "Poistuneet ja tauolla olevat hahmot" -osioon mistä ne on halutessa helppo siirtää takaisin. Kyseinen alue kuitenkin pyritään tyhjentämään säännöllisin väliajoin.